Telekom: Protiv nas se vodi najbrutalnija kampanja - Politika - Dnevni list Danas\nPočetna » Politika » Telekom: Protiv nas se vodi najbrutalnija kampanja\nKompanija Telekom Srbija saopštila je danas da se protiv nje vodi najbrutalnija kampanja sa ciljem jačanja jedne strane firme, koja predstavlja direktnu konkurenciju.\n7Piše: FoNet 12. avgusta 2020. 14.21\n„Svi pokušaji urušavanja Telekoma Srbija neće uspeti, jer će kompanija još odlučnije sprovoditi svoju razvojnu strategiju. Naš cilj je da postanemo regionalni lider u pružanju svih usluga i motor razvoja privrede u regionu“, navedeno je u saopštenju.\nDanas je Draško Marković, izvršni direktor za ljudske resurse kompanije Telekom, prekinuo konferenciju za novinare potpredsednice Stranke slobode i pravde Marinike Tepić, sklanjajući opremu i optužujući je da radi protiv interesa države.\nTakođe, potpredsednik Narodne stranke Miroslav Aleksić podneo je danas Tužilaštvu za organizovani kriminal krivičnu prijavu protiv članova Nadzornog odbora Telekoma Srbija, državnog revizora i odgovornih lica iz ministarstava privrede i trgovine, zbog sumnje da su kupovinom kablovskih operatera oštetili to javno preduzeće za više od pola milijarde evra.\ntelekom, Telekom SrbijaBeograd\n12. avgusta 2020. u 14.46\nPapire od poslovanja na sunce pa sprovodite sta hocete! Nase pare su u Telekomu, nije to vasa privatna kompanija! Marinika oderi ih!\n12. avgusta 2020. u 14.55\nHajde da odgovaramo jedni drugima na pitanja, da tužilaštvo i sudstvo počne da radi svoj posao: Telekom neka odgovori, argumentuje i dokaže kupoprodaje (kredite) za kablovske operatere, a potom utvrditi da li je opozicija učesnik u kampanji konkurentne firme. Kada bi se to desilo mogli bi da kažemo da živimo u normalnoj državi.\n12. avgusta 2020. u 15.35\nAli, posto ne zivimo u normalnoj drzavi oni nece dati trazene papire, tuzilastvo nece reagovati ili ce dati info sve je OK\n12. avgusta 2020. u 16.28\n12. avgusta 2020. u 18.55\nPoštujem Telekom, kao firmu ali ne i LOPOVE u i oko nje.\n12. avgusta 2020. u 20.23\nIstina je da uprava Telekoma vodi najbrutalniju kampanju protiv imonine gradjana Srbije. Krajem 2018 je izvrsena akvizicija kablovskih operatora po visestruko uvecanim cenama od trzisnih i tom prilikom se Telekom zaduzio kod banaka za oko 300 miliona evra. Vlasnik Kopernikusa je od tako dobijenog novca kupio udele u Prvoj i O2 Televizijama. .Ceh su platili akcionari, njih preko dva miliona ukljucujuci i Drzavu, koji nisu dobili dividendu za 2018 i 2019 godinu, Drzava takodje ni pripadajuce poreze. DRI se proglasila nenadleznom, posto se navodno radi o akcionarskom drustvu, koje inace nije ni na berzi i bez obzira sto je Drzava vecinski vlasnik. Savet za borbu protiv korupcije bi trebalo da se ovih dana izjasni o spornim transakcijama Telekoma. Sada bi pored krivicne prijave, koja je podneta danas, trebalo organizovati potpisivanje peticije malih akcionara koji su osteceni i koji bi trebali traziti nadoknadu za neisplacene dividende, kao i utvrdjivanje kolika je stvarna vrednost njihovih akcija.\n12. avgusta 2020. u 23.54\nI treba tuziti telekom srbiju debelo za sve sto rade u Srbiji uzeli sbb glavne bih kanale ne daju arena sport sve operatere pokupovali ako podrzavam ovo i ovo je pocetak kraja telekoma a telekom moze da prica sta god hoce gotovi ste


Američki predsjednik Donald Tramp razao je danas da potpisuje izvršnu odredbu i uvodi sankcije Turskoj i bilo kojoj drugoj osobi koja se može povezati sa "destabilizirajućim aktivnostima na sjeveru Sirije".\nOvi potezi Trampa dodatno kompliciraju odnose između Turske i SAD, dva saveznika i člana NATO-a.\nKao što je poznato Turska je pokrenla vojnu akciju na sjeveru Sirije prošle srijede, samo nekoliko dana nakon što je Trampova administracija najavila da će povući svoje trupe iz ovog dijela zemlje.\nNaveo je da je akcija Turske na sjeveru Sirije ugrozila civile, bezbjednosti i stabilnost u regionu.\n- Bio sam prilično jasan sa predsjednikom Erdogan da je ova akcija uvod u humanitarnu krizu i da se stvaraju uslovi za ratne zločine. Turska mora osigurati siguran izlazak civila, uključujući vjerskim i etničkim manjinama - kazao je Tramp.\nKonvoj ušao u Siriju\nSirija bombardovala turska oklopna vozila, poginule tri osobe\nTurska vojska će ući još 35 kilometara u teritoriju Sirije\nZbog ofanzive Turske


Ceo Balkan prihvatio da primi izbeglice iz Avganistana, osim dve zemlje\nSrbija i Bosna i Hercegovina jedine su zemlje Zapadnog Balkana koje nisu potpisale izjavu američkog Stejt departmenta koji se tiče situacije u Avganistanu. Ostale zemlje će biti u obavezi da zbrinu avganistanske izbeglice koje su morale da napuste zemlju.\nPored Hrvatske, Crne Gore, Severne Makedonije, Albanije, Slovenije i samoproklamovanog Kosova, ovaj dokument parafirale su i članice EU, kao i druge zemlje u svetu, prenosi Sputnik. S druge strane, Mađarska, koja često dobija oštre kritike EU zbog situacije u vezi s vladavinom prava, nije se priklonila ovom dokumentu.\n,,S obzirom na bezbednosnu situaciju koja se pogoršava…pozivamo sve strane da poštuju i podrže bezbedan i organizovan odlazak stranih državljana i Avganistanaca koji žele da napuste zemlju. Oni koji su na vlasti u Avganistanu su odgovorni za zaštitu ljudskih života i imovine, kao i da povrate red. Avganistancima i stranim državljanima koji žele da odu, mora im se dozvoliti da to učine. Putevi, aerodromi i granice moraju da ostanu otvorene i mir mora da bude održan”, navodi se u izjavi Stejt Departmenta.\n,,Avganistanci zaslužuju da žive bezbedno i dostojanstveno. Mi u međunarodnoj zajednici smo spremni da im pomognemo”, dodaje se u saopštenju tog tela.\nTagovi: avganistanci - Bosna i Hercegovina - crna gora - izjava Stejt Departmenta - Mađarska - severna amkedinija - Srbija - zbrinjavanje


Kineska fabrika automobila počela da proizvodi maske i dezinfekciona sredstva | Original\nOd koronavirusa je u Kini stradalo preko 3.000 ljudi, a BYD, kineska fabrika automobila (koju podržava milijarder Voren Bafet) dnevno proizvede preko 300.000 bočica sredstva za dezinfekciju ruku.\nUz sve ovo oni dnevno naprave oko pet miliona maski za lice kako bi se sprečilo širenje koronavirusa.\nBYD inače proizvodi baterije za električne automobile, a maske radnici dobijaju besplatno kako bi u regiji Hubnej pomogli sprečavanju širenja virusa, jer se radi o mestu koje je epicentar koronavirusa, piše B92.\nSGMW, fabrika u Gvangžiju pridružila se SAIC Motorsu i zajedno proizvode dva miliona maski dnevno.\nTagovi: automobili byd kina koronavirus maske za lice sredstvo za dezinefkciju voren bafet\nProjektiOriginalni Razgovori #3\nBudi aktuelan, Budi zdravAlergija, grip ili koronavirus - u čemu je razlika?


U Minhenu je danas, uz stroge mere bezbednosti, tačno u podne otvoren Oktoberfest.\nNajpoznatiju pivsku svetkovinu na svetu otvorio je gradonačelnik Minhena Diter Rajter, zabijanjem slavine u veliko drveno pivsko bure, dok je prvu kriglu ispio bavarski premijer Horst Zehofer.\nZbog terorističkih napada ove godine u Nemačkoj, ovogodišnji 183. po redu Oktoberfest obeležen je jačima merama bezbednosti. Pretresanja su detaljnija, zabranjeno je unošenje velikih torbi, a čitav prostor na kome se održava Oktoberfest je pokriven bezbednosnim kamerama.\nOrganizatori očekuju da ove godine Oktoberfest, koji traje do 3. oktobra, poseti oko šest miliona ljudi.


Air Serbia - nacionalna aviokompanija Srbije\nNaslovna » BG svaštara » Promocije » Air Serbia – nacionalna aviokompanija Srbije\nNeko drugi 1. avgust 2013. Promocije Komentari su isključeni na Air Serbia – nacionalna aviokompanija Srbije\nNacionalna vazduhoplovna kompanija Ujedinjenih Arapskih Emirata Etihad Airways objavila je svoju nameru da kupi 49 odsto udela u Jat Airways-u. Ova aviokompanija, sa sedištem u Abu Dabiju, potpisala je petogodišnji ugovor sa Vladom Republike Srbije o upravljanju srpskim nacionalnim avioprevoznikom.\nOvo ne znači samo rebrendiranje bivšeg Jat Airways-a, već celokupni novi identitet, potvrđujući da će Air Serbia biti potpuno drugačija aviokompanija.\nUgovor o strateškom parterstvu, koji su zaključili Etihad Airways i Vlada Republike Srbije obuhvata uvođenje flote novih aviona i novu integrisanu saobraćajnu mrežu međunarodnih destinacija koja će omogućiti priliv velikog broja poslovnih i turističkih putnika u Srbiju.\nPo ovom ugovoru Etihad Airways će nacionalnoj aviokompaniji Srbije obezbediti kreditnu liniju od 40 miliona dolara koji će od 1. januara 2014, a na osnovu odgovarajućih zvaničnih odobrenja, postati osnovni kapital kompanije. Vlada Republike Srbije propratiće ovaj ulog sopstvenom injekcijom kapitala u jednakoj vrednosti.\nEtihad Airways i Vlada Republike Srbije će uz to obezbediti deoničarski zajam i druge mehanizme finansiranja u maksimalnoj vrednosti od po 60 miliona dolara čime će pokriti potrebe za obrtnim kapitalom i podržati razvoj saobraćajne mreže novoosnovane kompanije Air Serbia (Er Srbija).\nOvo partnerstvo će pred putnike staviti ogroman izbor u impresivnoj mreži linija i izuzetno dobre veze tokom putovanja ka željenom odredištu.\nNa repu aviona Air Serbia biće obostrano postavljeni nacionalni grb i boje zastave Srbije. Novi logo, koji je osmislio tim iz Srbije i UAE, daje novi izgled nacionalnoj aviokompaniji. Namera je bila da se raskine sa dosadašnjom praksom ali ne i sa srpskim nasleđem, tako da logo nosi nedvosmislene oznake nacionalnog identiteta.\nPlanirana unapređenja obuhvataju i proširenje saobraćajne mreže, kod-šer saradnju sa Etihad-om i Airberlin-om, uz 12 novih destinacija za srpsku kompaniju u Africi, Evropi i na Bliskom Istoku koje će biti dodate sadašnjoj mreži od oko 33 grada ka kojima Jat već redovno leti.\nNove destinacije uključuju Abu Dabi, kao i letove za Banja Luku, Bejrut, Bukurešt, Budimpeštu, Kairo, Kijev, Ljubljanu, Prag, Sofiju, Varnu i Varšavu. Među prvim novim destinacijama koje će uvesti Air Serbia ubrajaju se četiri nedeljna leta između Beograda i Abu Dabija. Dopunjujući postojeće dnevne letove Etihad-a na istoj relaciji, Air Serbia počeće da saobraća u oktobru 2013.\nNovi avion tipa A319 nosiće oznake Air Serbia, a njegova putnička kabina će biti uređena po savremenim standardima koji do sada nisu viđeni na letovima iz Beograda. Sadašnja flota Jat Airways-a od deset aviona Boing 737-300 biće povučena iz redovnog saobraćaja i u kratkom roku zamenjena iznajmljenim uskotrupnim avionima. Dugoročnim planom predviđena je nabavka deset novih uskotrupnih aviona.\nUgovor o strateškom partnerstvu takođe će pružiti mogućnosti bez presedana za stručno usavršavanje kabinskog i letačkog osoblja. (danubeogradu.rs)\nZa generalnog direktora aviokompanije Air Serbia postavljen je Dane Kondić.\nKljučna ličnost u rebrendiranju kompanije bila je 25-godišnja studentkinja grafičkog dizajna Tamara Maksimović iz Novog Sada.\nTagoviair serbia avio kompanije bg svaštara dub etihad airways promocije vesti vlada srbije\nPrethodni DOB: Koncerti „na zidiću“ petkom i subotom\nSledeći Milena Jeftić Ničeva Kostić predstavlja… Banat


Pariz 8. mart - Dan žena 2020. - Amos Travel\n1) PARIZ - 3 NOĆENJA - 08.03.\nPL Pariz – grad svetlosti, mode, francuske revolucije, istorije i kulture... Pominjanje njegovog imena u celom svetu nikoga ne ostavlja ravnodušnim. One koji su boravili u ovom gradu ljubavi, vežu nezaboravna sećanja i prelepi trenuci...\n2) PARIZ - VERONA - 4 NOĆENJA - 08.03. - Noćenje sa doručkom\n8 dana/ 4 noći Autobuski\nPL To je grad umetnosti i mode i zasluženo važi za jedan od najromantičnijih gradova na svetu......\n3) PARIZ - PRAG - 4 NOĆENJA - 03.03.\n4) PARIZ - 4 NOĆENJA - 08.03.\nPariz – Luvr – Versaj – Krstarenje Senom – Notr Dam\n5) PARIZ - 5 NOĆENJA - 05.03. - Noćenje sa doručkom\n● DVORAC I MUZEJ LUVR ● VERSAJSKI DVORAC ● OBILAZAK MONMARTRA\n6 dana/5 noći Avionski\nF Pariz, jedna od najlepših i najznačanijih svetskih metropola, najposećeniji je grad na planeti; njegovim elegantnim bulevarima i avenijama godišnje prošeta gotovo trideset miliona turista....


Šta ako pobedi Evropa Bernar-Anri Levija (video) - 30.01.2019, Sputnik Srbija\nApel za „spas Evrope“, koji je uputilo tridesetak istaknutih evropskih intelektualaca, polazi od teze da je Evropa ugrožena iznutra od „snaga zla“ – onih... 30.01.2019, Sputnik Srbija\n21:07 30.01.2019 (Osveženo: 21:53 30.01.2019)\n© AP Photo / Thanassis StavrakisEvropa\nSvojevrsni „manifest za Evropu“ pojavio se u vodećim evropskim medijima poput „Gardijana“ i „Liberasiona“, s porukom da se „Evropa kao ideja raspada pred našim očima“, da je ugrožena od „lažnih proroka“, te da su je napustila dva velika saveznika, preko Kanala i preko Atlantika, ali i da je „kontinent ranjiv od rastućeg mešanja Kremlja“.\nPotpisnici dokumenta smatraju da su „populističke snage“ u Evropi koje pominju „nacionalnu dušu“ i govore o „izgubljenom identitetu“ demagozi, a za sebe tvrde da su „evropske patriote“ i ističu da tri četvrtine veka posle poraza fašizma i 30 godina posle pada Berlinskog zida predstoji „nova bitka za civilizaciju“. Koautori „manifesta“ su francuski filozof Bernar-Anri Levi, u Srbiji poznat kao čovek koji je svojski podržavao OVK i bombardovanje SR Jugoslavije, pisci Milan Kundera, Salman Ruždi, Elfride Jelinek i Orhan Pamuk. Među onima koji su ga podržali su i Herta Miler, kako kaže Koprivica, poznati rusofob, koja je opravdavala agresiju na našu zemlji i javno zastupala ideju da Ukrajinu treba naoružati a da NATO treba da interveniše u njenu korist protiv Rusije. Potpisnici su i, prema njegovim rečima, osvedočeni šovinista i pristalica „Velike Albanije“ Ismail Kadare, a iz regiona Abdulah Sidran, koji je u vreme ratova devedesetih davao kontroverzne izjave.\nMeđutim, ističe Koprivica u emisiji „Sputnjik intervju“, indikativno je da ovaj tekst, iako napisan kao poziv na liberalizam, ima „boljševički ton“ i rečnik tipa „borba“, „ustanak“, „neprijatelji podižu glave“, a kako kaže, „ono što čoveka odlikuje jeste da podiže glavu, dok samo zlotvori žele da ga skrate za glavu“. Tipično je za levičarski manir uzurpiranje pozicija intelektulanosti u smislu da postoje samo dva mišljenja: „naše i pogrešno“, primećuje naš sagovornik.\nPrema rečima Nevena Cvetićanina iz Instituta društvenih nauka, zajednički imenitelj potpisnika „manifesta“ jeste da su liberalne orijentacije, ali pored te Evrope postoji i još nekoliko paralelnih. On ukazuje da se liberalna ideologija urušava zato što je iscrpela svoju snagu da odgovori na pitanja, ali i zbog osiromašenja i sužavanja srednje klase. Stoga ova grupacija „pokušava nešto iz bezvazdušnog prostora“, dok Evropi stabilnost može da donese samo umerena opcija, kakvu su nekad predstavljali Šarl de Gol i Konrad Adenauer, kao i evropska država blagostanja.\nNa pitanje može li se reći da je zajednički imenitelj autora proglasa „soroševski projekat“, Koprivica kaže da je bi to bilo sužavanje i da je ipak reč o ljudima različite ideologije. Ono što im je zajedničko jeste da smatraju da je demokratija nesporni proces sve dok ljudi glasaju na način kako oni smatraju da je ispravno. Koprivica ukazuje i na protivrečnost da im smeta „duh“ i duša“ sa nacionalnim ali ne i sa evropskim predznakom.\n„Oni ne znaju šta znači biti nacionalno neravnodušan, ali kad se govori o njihovom takođe konstruisanom evropejstvu spremni su da se založe za te vrednosti, čak kažu da predstavljaju evropske patriote“, kaže profesor FPN-a. S druge strane, ističe on, ne postoji evropsko sećanje, već postoje samo nacionalna sećanja a Evropa je „jedna vrsta destilata, preklapanja zajedničkih nacionalnih sećanja“.\n„Drugim rečima, ne možete biti Evropejac ukoliko ste antinacionalni. Ljudi koji su pisali ovaj dokument, kao ni briselski establišment, ne shvataju da je završeno sa Evropom Evropske unije, sa putem bez alternative. Ta era je prošla. Vreme je da se Evropa prizove pameti, a ono što oni zovu populizmom nije rešenje ali jeste simptom da se ovako više ne može“, konstatuje Koprivica.\nSagledavajući situaciju nešto drukčije, Cvetićanin kaže da EU neće propasti, ali neće ni ostati ista. U Evropi, kaže, postoji nekoliko grupacija: radikalni levičari, liberali sa svim varijacijama, konzervativci i populisti, a kako ocenjuje, postoji sukob „centra i margina“, pri čemu i u jednom i u drugom bloku postoje i levi, i desni. Prognozira da neće jedan pol da pobedi marginu, ali ni da centar neće ostati isti nego će doći do nove sinteze i biće ponovo uspostavljena tačka ravnoteže.\nČaslav Koprivica napominje da je od odnosa snaga koji će biti uspostavljen u novom sazivu Evropskog parlamenta posle izbora u maju mnogo važniji odnos snaga u nacionalnim parlamentima. Takođe napominje da zalagati se za princip nacionalne države nikako ne znači zalagati se za zatvorenost.\n„Ako je De Gol govorio o Evropi od Atlantika do Urala, to je potpuno suprotno od onoga što sada radi Brisel koji od 2014. zajedno sa Amerikom vodi politiku konfrontaciju sa Rusijom zbog Ukrajine, gde su oni podržali državni udar. Mora se naći prava mera između otadžbine i Evrope – niti isključivo otadžbina, niti isključivo Evropa“, ističe naš sagovornik, koji veruje da jezgro Evrope treba da bude konstituisano na tri temelja: tradiciji grčke filozofije, rimskog prava i hrišćanstva, a ne da se polazi od toga da Evropa počinje od prosvetiteljstva jer se „time seče koren Evropi“.\nCvetićanin posebno ističe da, u traganju za rešenjem Evropa ne sme ponovo da uđe u tragedije koje smo mi na ovim prostorima najgore osetili zato što smo „kolateralna šteta“. „Treba uzeti u obzir šta sve ovo znači za Srbiju i našu stabilnost“, primećuje Cvetićanin.\nKorpivica, s druge strane, upozorava da ako prevagne ova Evropa čiji su eksponenti potpisnici manifesta, to će značiti nastavak geopolitičke konfrontacije sa Rusijom, ali i nastavak određenog geoplitičko načina mišljenja koji podrazumeva da treba kontrolisati tradicionalne sfere interesovanja tih velikih zapadnih imperija, pri čemu je Jugoistočna Evropa jedno od tih područja.\nKako napominje, svedoci smo „podlog saveza“ i „neprincipijelne koalicije“ između američkih neokonzervativaca koji vode politiku konfrontacije sa Rusijom i ovih ljudi koji sebe razumeju kao ideološki daleke od američkog establišmenta, ali to i nije toliko iznenađujuće.\n„Pre svega i nakon svega, spoljašnji protivnik ostaje Rusija. Ako je to tako za tu Evropu, Srbija će biti kolateralna šteta, odnosno mi ćemo i dalje biti njima na meti. A unutrašnji protivnik te Evrope nisu samo tzv. populističke snage i ne samo konzervativci već čitava predprosvetiteljska tradicija evropskog sećanja. Ako oni pobede, mogu da naprave jednu vrstu geopolitičke koalicije sa Britanijom i Amerikom. Evropa će morati da se preispita i nađe unutrašanju meru kada je reč o njenim političkim snagama, ali bojim se da kad se radi o marginama Evrope, u koje spadaju Rusija i Srbija, da ćemo tu imati kontinutet istog geoplitičkog razmišljanja koje već stotinama godinama oblikuje percepciju i delovanje Zapada i prema Rusiji i prema nama“, zaključuje Koprivica.


Kladovo: Imenovani direktori javnih preduzeća „Jedinstvo“ i „Komunalac“ Kladovo | TV Istok\nDate: 25 априла, 2018\nU Kladovu je održana još jedna sednica lokalnog parlamenta, dnevni red ove sednice sadržao je 10 tačaka. Odbornici su većinom glasova doneli rešenje o imenovanju direktora javnih preduzeća „Jedinstvo“ i „Komunalac“ Kladovo. Veselin Majović, diplomirani menadžer iz Petrovog Sela , imenovan je za direktora Javnog preduzeća „Komunalac“ Kladovo, na period od četiri godine, dok je Branko Majkanović, diplomirani inženjer industrijskog menadžmenta iz Kladova, imenovan za direktora Javnog preduzeća „Jedinstvo“ Kladovo, takođe na period od četiri godine.\nOdbornici su između ostalog, doneli odluka o utvrđivanju prestanka mandata odbornika Skupštine opštine Kladovo, zatim i odluku o potvrđivanju mandata odbornika Skupštine opštine Kladovo. Na ovoj sednici razmatran je i godišnji likvidacioni izveštaj likvidacionog upravnika javnog preduzeća Direkcija za izgradnju u Kladovu za 2017. godinu. Predsednik opštine Radisav Čučulanović obrazložio je zašto postupak likvidacije ovog preduzeća nije okončan, naglašavajući da zbog sudskog spora koji je u toku proces se i dalje nastavlja.\nNa ovoj sednici je doneta odluku o dodeli nagrada i javnih priznanja povodom dana opštine Kladovo, odbornici su većinom glasova odlučili da će ove godine biti nagrađeno osmoro pojedinaca.\nOvom prilikom je usvojeno i rešenje o razrešenju i imenovanju članova školskih odbora osnovnih škola Stefanije Mihajlović u Brzoj Palanci i Vuk Kardžić u Kladovu. Odbornici su podržali i odluku o prihvatanju prekogranične saradnje sa Bugarskom na projektima „Zajednički napori za zaštitu oprašivača i očuvanja biodiverziteta“ i „Kultura, umetnost, nasleđe i tradicija za neverovatan doživljaj“.\nPrevious : Predsednik Sportskog Saveza Srbije Davor Štefanek boravio u Zaječaru\nNext : Kladovo: Prezentovana “Tehnologija toplotne razgradnje organskih ulaznih materija u zatvorenom sistemu


KOŠARKA: Vršac - Kolubara 103:90 (24:23, 28:17, 26:27, 25:23) - eVršac\nVrščani su nastavili seriju pobeda na domaćem terenu i u poslednjem meču u Milenijumu ove sezone. Oba rivala igrala su raseterećeno, Kolubara je u prošlom kolu obezbedila opstanak, izabranici trenera Vladimira Lučića učinili su to pre par kola, viđena je izuzetno atraktivna košarka sa mnogo lepih poteza i efektnih poentiranja.\nNije se previše vodilo računa o odbranama, igralo se po sistemu trči i pucaj u najvećem delu utakmice, a Vršac je do prve ozbiljnije prednosti od 15 razlike (52:37) došao u finišu prvog poluvremena kada su njegovi igrači povezali nekoliko dobrih odbrana i munjevitih realizacija kontranapada.\nMeđutim, gosti se nisu predavali i trojkom Vitkovića u 27. minutu došli su na samo tri poena zaostatka (68:65). Vrščani su napad odbili na potpuno identičan način kao i kada su u prvom poluvremena sticali prednost, odličnom organizacijom i efektnom realizacijom kontranapada preko hitrog Nikolića, uz vrlo dobar procenat šuta iz igre od preko 60 odsto.\nU finišu meča Vršac je stekao i najveću prednost od 18 razlike (93:75) i obezbedio 14 trijumf u sezoni. Treneri Lučić i Dimitrijević pružili su priliku i igračima koji su budućnost svojih klubova, nove prvoligaške minute upisali su Majstorović, Dukić i Plavša.\nCentar Milenijum, sudije: Vesković, Vlahović, Hadžić\nVRŠAC: Simić 13 (8 as), Janjić 10, Dukić, Piterson 22 (5 sk), Nedeljković, Majstorović, Gazibegović 4, Živanović 19 (6 as), Jeković 11 (4 sk), Nikolić 24.\nKOLUBARA: For, Šparović 2, S. Sinđelić, Vuletić 9 (9 sk, 8 as), Halil 12, Vitković 17 (5 as), Simić 17, Gašić 18 (6 sk), V. Sinđelić 6, Đorđević, Čojbašić 6, Plavša 3.


Adli Mansur privremeno na čelu Egipta | Belle Amie\nNa današnji dan 04.07.\nAdli Mansur privremeno na čelu Egipta\n00:08, 04. 07. 2013 Svet 0\nEgipatska vojska obavestila je Mohameda Morsija da više nije predsednik, suspendovala ustav i sazvala prevremene izbore, javile su agencije.\n“Ne jednom smo pozivali na nacionalni dijalog, ali ga je rukovodstvo zemlje odbacilo u poslednjem minutu”, rekao je on, dodajući da je Morsiju predlagano da dobrovoljno podnese ostavku “ali je on to odbio”, preneo je Itar-Tas s.\nOn je najavio da će biti formirana tehnokratska vlada.\nAgencije navode da je saopštenje generala izazvalo povike oduševljenja i vatromet na ulicama Kaira.\nObraćanju načelnika generalštaba su prisustvovali imam navjećeg islamskog univerziteta u svetu „Al-Ažar” šeik Ahmed al-Tejib, patrijarh koptske pravoslavne crkve Tavadros Drugi i jedan od lidera opozicinog Fronta za nacionalni spas Muhamed el-Baradej. El-Baradej je rekao da je nova “mapa puta” usmerena na nacionalno pomirenje i da predstavlja “reprizu” reovolucije iz januara 2011. godine, preneo je “Bi-bi-si.” Tavadros Drugi je, pak, rekao da plan nudi političku viziju i da će osigurati bezbednost za sve Egipćane, preneo je Rojters.\nBritanska agencija dodaje da su čelnik egipatskih muslimana i hrišćani – koji je oko 10 odsto, podržali “mapu puta”, kojom je suspendovan ustav i sazvani prevremeni predsednički i parlamentarni izbori.\nMorsijev savetnik je u međuvremenu izjavio da je predsednik prebačen na za sada nepoznatu lokaciju, preneo je AP.\nPredsednik egipatskog Ustavnog suda Adli Mansur položiće sutra zakletvu kao privremeni šef države, nakon što su oružane snage danas zbacile izabranog predsednika Muhameda Morsija, javio je Rojters pozivajući se na vojne i pravosudne izvore.\nBritanska agencija, istovremeno, javlja da su Morsijeve islamističke pristalice u predgrađu Kaira reagovale besno na proglas armije kojim je privremeno suspendovan ustav i postavljen novi predsednik. Neki su čupali kamenje sa pločnika i formirale gomile kamenja, javlja agencija, dodajući da su pripadnici garde Muslimanske braće sa šlemovima i palicama u rukama formirali kordon blizu jedne džamije.\nMuškarci i žene plaču i uzvikuju, osuđujući načelnika Generalštaba Abdela Fataha al-Sisija, koji je saopštio “mapu puta” za rešavanje krize – “Al-Sisi je nevažeći! Islam dolazi! Nećemo otići!”.\nRuska agencija RIA Novosti, u međuvremenu, prenosi internet portal “Jum 7” (Youm), po kojima su se policija i pristalice smenjenog predsednika sukobile u oblasti džamije Rabijat al-Adavija u Kairu. Jedan očevidac, čak, tvrdi da je poginuo jedan čovek i da ima ranjenih. Trg ispred te džamije je poslednjih dana centar podrške Morsiju, gde se nalaze hiljade pristalica islamističke vlasti, navodi agencija.\nFrans pres izveštava da su desetine hiljada Morsijevih protivnika oduševljeno dočekali potez armije.\n“Egipat, Egipat” i “Odlazi, odlazi”, uzvikivali su oni ispred zgrade Ministarstva odbrane.\n“Morsi je zaslužio kraj. On je bio predsednik Muslimanske braće a ne Egipta”, reako je stanovnik Kaira Amr Mohamed.\nGodina dana Morsijeve kratke vladavine biće upamćena po pokušajima da sebi obezbedi široka ovlašćenja, koja su njegovi kritičari upoređivali sa faraonskim. Detalji iz njegovog privatnog života i političke karijere za mnoge su ostali enigma, baš kao što su bili tajnoviti i u vreme kad je 24. juna prošle godine izabran za šefa države, posle tranzicionog perioda koji je usledio u zemlji svrgavanjem Hosnija Mubaraka sa vlasti.\nMorsi je rođen u selu Šarkiji u delti Nila 20. avgusta 1951. godine, a studije elektrotehnike upisao je na Univerzitetu u Kairu, gde je stekao titulu magistra 1978. godine, a doktorat iz iste oblasti stekao je 1982. na Univerzitetu u Južnoj Kaliforniji.\nU politički život ušao je kao nepoznat član Muslimanskog Bratstva, ali nije važio za “čoveka ideja” te grupe, već više za nekog ko samo sprovodi politiku, ocena je svetskih agencija. Mnogi smatraju da Morsi pripada tvrdom krilu Muslimanske braće, koji pokazuje malo fleksibilnosti i spremnosti na kompromise.\nPo dolasku na vlast, Morsi je izjavio da želi da u Egiptu iskoreni korupciju i neefikasne vladine agencije i obnovi ekonomiju. Obećanja, prema mišljenju mnogih Egipćana nisu ispunjena, a zemlja se suočcila sa turbulentnom godinom koju su pratili protesti i nemiri zbog predsedničkog dekreta kojim je sebi dao široka ovlašćenja bez mogućnosti žalbe.\nMorsijev dekret je ugrozio ionako poljuljane odnose sa sekularnom opozicijom koja mu je zamerila da je “uzurpirao sva državna ovlašćenja i proglasio se novim egipatskim faraonom”. Oni koji su proteklih dana tražili njegovu ostavku smatraju da je Morsi svojim postupcima zadao veliki udarac revoluciji umesto da zemlju okrene daljoj demokratizaciji i rešavanju nagomilanih problema.\nMorsi odbacio mere vojske kao vojni puč\nEgipatski predsednik Mohamed Morsi oglasio se večeras na društvenim mrežama Fejsbuk i Tviter i odbacio mere vojske koja ga je je danas smenila kao “vojni puč”.\nNa stranici egipatskog predsedništva na Fejsbuku Morsi mere vojske naziva “vojnim pučem”, a na svom Tviter nalogu “potpunim pučem”, prenele su agencije.\nAmbasada Srbije: Svi građani Srbije su dobro\nOtpravnik poslova Ambasade Srbije u Kairu Miroslav Mitrović izjavio je večeras da je ambasada u kontaktu sa turističkim vodičima u Hurgadi i egipatskim tur operaterima u drugim letovalištima i da su svi građani Srbije koji su trenutno na odmoru u Egiptu dobro.\n“Niko od njih nije javio da je na bilo koji način ugrožen. Ipak ostaje na snazi sugestija ove ambasade, koja je istaknuta i na sajtu Ministarstva spoljnih poslova da bi naši građani koji ovde žive i turisti trebalo da izbegavaju okupljanja na ulicama u gradovima,” rekao je Mitrović.\nPrema njegovim rečima, ambasada je u stalnom kontaktu i sa srpskim građanima koji žive u Kairu i Aleksandriji i svi su dobro.\n“Mnogi od njih su ovih dana redovno išli na posao,” dodao je on, napominjući da naši građani imaju telefone ambasade čije osoblje neprestano dežura.\nU Egiptu trenutno boravi oko 2.000 turista iz Srbije, a prema podacima Ministarstva spoljnih poslova, u toj zemlji živi 48 građana Srbije sa prijavljenim boravkom. Ambasada će pojačanim intenzitetom nastaviti da prati razvoj situacije u zemlji, eventualne implikacije po naše turiste i reagovaće na odgovarajući način.\nKairo: U napadu na noćni klub 16 mrtvih,...\nDoputovali srpski turisti iz Egipta, već...\nEgipat: I tokom noći nemiri, naši turist...


EK i Rusija traže rešenje za aktivnost Gasproma u EU | Alphaenergy Belgrade\nEvropska komisija (EK) i Rusija će pokušati pregovorima da nađu obostrano prihvatljivo rešenje povodom antimonopolske istrage koju EU od ranije vodi protiv kompanije Gasprom, prenosi iz Brisela Fajnenšel tajms (FT), pozivajući se na izjavu Aleksandra Medvedeva zamenika predsednika Upravnog odbora ruskog gasnog monopoliste.\nMedvedev je za FT rekao da će dve strane pokušati da nađu kompromisno rešenje koje će obuhvatiti primedbe antimonopolskih vlasti EU, ali istovremeno neće oštetiti poslovne aktivnosti Gasproma na tržištu Unije.\nPrema rečima Medvedeva, kompromisno rešenje u pregovorima sa zvaničnima Unije moglo bi se pronaći u kratkom periodu, u sledeća tri do četiri meseca.\nGasprom će, kako je kazao Medvedev za britanski poslovni dnevnik, svoje predloge za rešenje problema predočiti vrlo brzo zvaničnom Briselu – u narednih nekoliko dana.\nRuska agencija Interfaks prenosi da se Medvedev juče susreo u Briselu sa zamenikom predsednika EK za pitanje konkurencije Haokinom Almuniom sa kojim je razgovarao o antimonopolskoj istragi EU o poslovima Gasproma na tržištu Unije.\nAntimonoposku istragu i poslovanju Gasproma Evropska komisija je, inače, počela prošle jeseni. Tada je u Briselu saopšteno da ruska kompanija “sprečava slobodan protok gasa kroz teritoriju zemalja – članica EU, a moguće ometa i diverzifikaciju snabdevanja tim energentom i formira nepravedne cene za svoje klijente, jer vezuje cenu gasa za cenu nafte”.\nUoči početka antimonopolske istrage usledio je, inače, iznenadni upad u kancelarije Gaspromovih kupaca i njegovih pridruženih kompanija širom centralne i istočne Evrope.\nTom istragom obuhvaćene su firme Gasproma u Nemačkoj, Poljskoj, Češkoj, Bugarskoj, Mađarskoj, Austriji, Letoniji, Estoniji i Litvaniji koja je i inicirala tu istragu, navodno usled ranije oštrog korporativnog spora sa ruskom kompanijom.\nDevenport: Južni tok bi trebalo da bude u skladu sa EU\nŠef delegacije Evropske unije u Srbiji Majkl Devenport izjavio je da je projekat Južni tok od velikog značaja za čitav region, ali da bi trebalo da bude u skladu sa svim relevantnim zakonima Evropske unije.\n“Želim samo da vam kažem da je projekat Južni tok od velike potencijalne koristi, od velikog značaja, što se tiče energetske bezbednosti ovog regiona” rekao je Devenport novinarima.\n“Naravno da bi on trebalo da ide u skladu sa svim relevantnim zakonima i zakonodavstvom Evropske unije. To je jasno”, rekao je Devenport, koji je prisustvovao dodeli nagrada za najbolje omladinske volonterske i projekte koji posebno promovišu vrednosti EU.\nZamenik generalnog direktora za unutrašnje energetsko tržište u Evropskoj komisiji Klaus Diter Borhart, rekao je juče u Briselu, na konferenciji o Južnom toku, da sporazumi koje Gasprom ima sa pojedinim članicama EU nisu u skladu sa evropskim propisima i da će morati da se promene.\n“Proizvodnja i distribucija gasa se moraju razdvojiti, a nije dozvoljeno ni da jedna firma bude ekskluzivni snabdevač”, rekao je Borhart.\nOn je istakao da će ovi ugovori tokom sledeće dve godine morati da budu revidirani, inače Gasprom neće moća da posluje na teritoriji EU.\nUpitana da prokomentariše stavove Borharta, Mihajlovićeva je posle konferencije rekla naovinarima da je to stvar koju Rusija i EU treba da rasprave među sobom.\n“Energetski sporazum koji je potpisan sa Rusijom 2008. je drugačiji od sporazuma koje su potpisale zemlje članice EU, jer obuhvata i NIS i skladišta gasa”, ukazala je ministarka i napomenula da je reč o sporu između ruskog ministarstva energetike i nadležnog direktorata EK.\nMihajlović je naglasila da je Srbija spremna za početak radova na Južnom toku i da je naša namera da formiramo konzorcijum srpskih kompanija koje mogu da učestvuju u svemu, od izgradnje do monitoringa.\nDecember 6, 2013 in Energy News, Serbian. Tags: European Union, Gazprom, Medvedev, Serbia, South Stream\nEtinger: “Gasovod Južni tok može da postoji i radi u Evropskoj uniji samo po pravilima tog saveza”\nRussia: Ukraine’s Aug, Oct, Nov gas debt at $2 bln, no deal yet →


Matić: Protiv Velsa igramo najvažniju utakmicu u novijoj istoriji – Sport ONLINE\nMatić: Protiv Velsa igramo najvažniju utakmicu u novijoj istoriji\n06/06/2017 Radio Sport Reprezentativni fudbal 0\nIgramo najvažniji meč – Realno moramo da prihvatimo ulogu favorita na našem terenu, ali isto tako svi dobro znamo da sve selekcije napreduju, svi žele pobedu, rekao je fudbaler Srbije\nSrpski fudbaler Nemanja Matić istakao je da nacionalni tim kao favorit ulazi u najbitniji meč u novoj istoriji protiv Velsa u kvalifikacijama za Svetsko prvenstvo\n„Realno moramo da prihvatimo ulogu favorita na našem terenu, ali isto tako svi dobro znamo da sve selekcije napreduju, svi žele pobedu. Definitivno u fudbalu, danas, nema autsajdera. Očekujem uzbudljivu utakmicu, verujem da smo kvalitetniji i bliži uspehu“, rekao je stariji Matić, Nemanja, na konferenciji za medije u Staroj Pazovi.\nAs Čelsija dodao je da se nada da će stadion Rajko Mitić biti ispunjen do poslednjeg mesta u verovatno najvažnijoj utakmici kvalifikacija.\n„Ovo je najvažniji meč u novijoj istoriji fudbalske Srbije, a ja sam već rezervisao oko 100 ulaznica za svoje prijatelje. Nadam se da će biti blizu 50.000 gledalaca“.\nOn je istakao je da mu je drago što je njegov brat Uroš Matić, vezista Kopenhagena, dobio poziv selektora Slavoljuba Muslina.\n„Veliki je profesionalac, ima dosta kvaliteta koji su možda ranijih godina bili skriveni, ali u prethodnih godinu ili dve dana sazreo i radi prave stvari na terenu. Mislim da smo dosta slični u igri, a opet svako ima svoje kvalitete. Saigrači su već komentarisali da se na terenu isto krećemo, slično hodamo, jedina razlika je što sam ja malo iskusniji“.\nUroš Matić navodi da je većinu reprezentativaca od ranije poznaje, tako da mu nije bio problem da se adaptira.\n„Ako bude pun stadion neće biti problema ni sa motivom ni sa željom, a onda će nam i tri boda biti veoma blizu. Želimo tri boda i samo o njima razmišljamo i igramo tako da ih i osvojimo“, poručio je Matić.\nVezista Kristal Palasa Luka Milivojević ne želi kalkulacije, već samo pobedu nad Velšanima.\n„Idemo na pobedu kao i uvek u ovim kvalifikacijama. Uglavnom, očekuje nas vema vazna utakmica. Mnogo znači štto su pojedinci osvajali trofeje u šampionatima, dobro je to za ambijent u reprezentaciji i pobednički mentalitet. Da je tako govori i podatak da smo u pet prethodnih mečeva u kvalifikacijama uspeli da se vratimo iz neke minus faze i ostvarimo rezultat koji nam odgovara“, zaključio je Milivojević.\nUtakmica između Srbije i Velsa igra se 11. juna od 20.45 na stadionu „Rajko Mitić“.\nDelfini počinju pripreme i kreću od nule\nIvanišević: Novak je Real Madrid, a kada te zove Real…


Чика Мр.Гоод: Ministri složni, Cvetkovićeva vlada najgora u istoriji.\nMinistri složni, Cvetkovićeva vlada najgora u istoriji.\nPosle izjave Milutina Mrkonjića da je vlada Mirka Marjanovića bila bolja od sadašnje vlade, oglasio se i Mlađan Dinkić po kome je najbolje bilo u Titovo vreme. Ove izjave su razbuktale raspravu među ministrima koja je vlada bila bolja od Vlade Mirka Cvetkovića. Dok Demokrate listom tvrde da je vlada Zorana Đinđića bila najbolja, Socijalisti hvale vlade iz 90-ih, u G17 su ipak malo podeljeni, neki tvrde da je to Koštuničina vlada dok neki podržavaju stranačkog šefa i tvrde da je Titovo vreme ipak bilo najsrećnije.Potpredsednik vlade Jovan Krkobabić tvrdi da je najbolje bilo za vreme vlade Nikole Pašića i da su tad penzioneri najbolje živeli.\nInteresantno je da sadašnja Cvetkovićeva vlada nije dobila nijedan glas. Svi ministri su složni da je ova vlada najgora u istoiji.\nSam Mirko Cvetković tim povodom kaže:\n“ Srbija i Jugoslavija su u prošlosti imale dosta dobrih Vlada, po meni je najbolja vlada Ante Markovića, ne bih se složio sa ministrima da je moja vlada najgora u istoriji, ali da je među najgorima, to da. Zasluge za to pripadaju pre svega ministrima a posle meni.”, skroman je Cvetković.\nPolitičke stranke su se uključile u ovu polemiku i većina poslanika se slaže sa ocenama ministara. Radikalski favorit je takođe Marjanovićeva vlada, Naprednjaci po običaju ne žele da se izjašnjavaju, DSS normalno tvrdi da je to Koštuničina, LDP opet tvrdi da je to vlada Zorana Đinđića. Interesantno je da je ovo pitanje u velikoj meri ujedinilo i vlast i opoziciju i da su jedni i drugi složni da je sadašnja vlada najgora u istoriji.\nPolitički analitičar Borisav Aćimović ovako vidi celu situaciju:\n„Ineresantna polemika, koja je pokazala da vlast i opozicija mogu naći zajednički imenitelj oko koga će se složiti. Možda je to i predizborni trik jer i građani dele mišljenje da je ovo najgora vlada u istoriji, pa stranke pokušavaju da se približe potencijalnim biračima.”\nOvakvo političko jedinstvo između vlasti, opozicije i građana mora sve radovati jer pokazuje da smo napokon kao narod sazreli i uspeli da postignemo koncenzus oko neke teme.\nОбјавио Bojan Savic у 09:23


Ministarstvo za rad i socijalnu zaštitu finansira projekat opštine Knjaževac (Video) – Knjaževačke vesti\nHome / 2021 / Ministarstvo za rad i socijalnu zaštitu finansira projekat opštine Knjaževac (Video)\nMinistarka za rad, zapošljavanje, boračka i socijalna pitanja Darija Kisić Tepavčević sa predstavnicima opština i gradova potpisala je juče ugovore o namenskim transferima za finansiranje usluga socijalne zaštite. Nadležno ministarstvo je za te namene izdvojilo 556 miliona , od kojih je opštini Knjaževac pripalo 6,1 milion dinara.\nKako je navela resorna ministarka glavni cilj potpisivanja ugovora su pre svega sigurnost i bezbednost koju mora da oseća svaki građanin Srbije, ali i da zna da u svojoj zemlji nikada nije sam.\nReč je o 6,1 miliona dinara pomoći knjaževačkom Centru za socijalni rad, a novac će biti iskorišćen za rad gerontodomaćica.\nUkoliko prepoznamo prave potrebe i finansijsku podršku, kao i svaku drugu vrstu podrške usmerimo ka onima kojima je ta pomoć najpotrebnija, onda se vide efekti našeg rada – rekla je ministarka.\nSocijalna zaštita prioritet Vlade i Ministarstva (Video)\nPrevious: Veliki uspeh : OSNOVNA ŠKOLA ”VUK KARADŽIĆ” IZ KNJAŽEVCA -NAJUSPEŠNIJA ŠKOLA U SRBIJI! (Foto & Video)\nNext: OBAVEŠTENjE O IZVOĐENjU GAĐANjA


RTCG - Radio Televizija Crne Gore - Nacionalni javni servis :: Ekonomija :: Dodatnih 3 centa za proizvodnju sirovog mlijeka\n21. 10. 2021. 17:31 >> 17:32 0\nMinistarstvo poljoprivrede, šumarstva i vodoprivrede saopštilo je da su spremni da do Nove godine, za iduća tri mjeseca obezbijede podršku od dodatnih 3 centa za proizvodnju sirovog mlijeka, kako bi na taj način dali doprinos da pored redovnih premija, kako bi olakšali tešku situaciju u kojoj se nalaze proizvođači mlijeka.\nKako navode, danas je u prostorijama MPŠV održan sastanak sa predstavnicima mljekara Srna, Lazine, Nika, Makrointernacional i Milka iz Bijelog Polja i proizvođačima mlijeka, Željkom Radičem, Milanom Ikovićem, Budimirom Mugošom i Vučko Pešićem, na kome se razgovaralo o aktuelnoj situaciji u mljekarskom sektoru i mogućnostima povećanja otkupne cijene sirovog mlijeka.\nMinistarstvo je, kako navode, spremno da ovakvi i slični sastanci na kome učestvuju i mljekare i proizvođači, predstavnici Ministarstva i Uprave za bezbjednost hrane, budu dobra praksa kako da se na jednom mjestu iznesu svi problem sektora, da bi se na najbolji mogući način došlo do cjelovitog rješenja.\n"Proizvođači su iznijeli probleme sa kojim se suočavaju, prije svega sa povećanim cijenima imputa, koji direktno utiču na održivost proizvodnje", navode u saopštenju.\n"Proizvođači su istakli da je zbog povećanja imputa proizvodnje ova godina vrlo teška za proizvođače mlijeka. Istaknuto je da je situacija u regionu slučna kao u Crnoj Gori. Naglasili su da su njihovi proizvodi visoko maržirani u trgovačkim lancima što je dodatno otežava situaciju u ovom lancu", dodaju u saopštenju.\nNa sastanku je, kako navode, bilo riječi o kontroli kvaliteta.\n"Sagovornici su se saglasilii da se mora dodatno uticati na pojačanju kontrole uvoznog sirovog mlijeka", istakli su u saopštenju.\nMinistarstvo je pozvalo sve učesnike, da daju svoje predloge za izradu novog Agrobudžeta kako bi predstavnici Ministarstva zaduženi za kreiranje agrarne politike iste uvrstili za sledeću godinu, pod uslovom da isti imaju opravdanost.\n"Takođe u konačnom da se nađu modeli za zaštitu cjelokupne poljoprivredne proizvodnje sa samim tim i mljekarskog sektora", piše u saopštenju.\nIskazana su, kako navode, namjere zajedničkog rješavanja problema u cilju zaštite i očuvanja mljekarskog sektora.\nMljekari Ministarstvo poljoprivrede\nPoskupljenje mlijeka neminovno


Putin na srpskom, Vučić na ruskom - Glas Srpske\nB92 18.01.2019 00:32\nPredsednik Rusije Vladimir Putin završio je posjetu Srbiji obilaskom Hrama Svetog Save, a oko 20 sati poletio je njegov avion sa beogradskog aerodroma.\nVladimir Putin bio je u cijelodnevnoj zvaničnoj posjeti Srbiji, gdje mu je domaćin bio predsjednik Srbije Aleksandar Vučić. Ovo je bila njegova četvrta posjeta Srbiji. Putin je u Beograd prvi put došao 2001. godine, na slijedeću posjetu se čekalo 10 godina, a treća posjeta dogodila se 2014. godine.\nPutinov avion je u četvrtak na beogradski aerodrom “Nikola Tesla” sletio oko 13.06 časova, a dočekao predsjednik Srbije Aleksandar Vučić, uz počasnu gardu vojske.\nVučić priredio je za predsjednika Rusije Vladimira Putina svečani doček ispred Palate Srbija, uz 10 počasnih plotuna.\nTokom posjete ruske delegacije Vučić je govorio na ruskom jeziku, a Putin se obratio građanima na srpskom.\nU ruskoj delegaciji su između ostalih bili su i šef diplomatije Sergej Lavrov, ministar energetike Aleksandar Novak, šef Gasproma Aleksej Miler i drugi, a dočeku su prisustvovali premijerka Ana Brnabić i ministri srpske vlade.\nVučić i Putin potom imali sastanak u užem formatu, prije kog su se nakratko obratili medijima.\nNa putu do sale za sastanak ruski predsjednik obišao je, u društvu svog domaćina, izložbu „Srpsko-ruske veze u dokumentima Arhiva Srbije od 1804 do 1918”.\nPutin i predsjednik Srbije Aleksandar Vučić položili vijence na Groblju oslobodilaca Beograda i potom na Spomenik crvenoarmejcu.\nNa vijencu koji je položio Vučić ispisano je “Hrabrim ruskim saborcima”.\nU Palati Srbija Putin je Vučiću uručio orden Aleksandra Nevskog kojim ga je odlikovao 7. januara.\nPutin je tokom boravka u Beogradu rekao da je “ruski stav po pitanju Kosova i Metohije poznat”.\n“Mi se zalažemo za obostrano prihvatljvio riješenje za Kosovo u skladu sa rezolucijom 1244 Saveta bezbjednosti UN”, rekao je Putin.\nOn je dodao da su posljednji potezi Prištine - uvođenje takse i stvaranje Vojske Kosova, izazvali ozbiljnu napetost.\nTokom sastanka delegacija potpisano je više od 20 sporazuma i memoranduma.\nPlan konsultacija ministarstava spoljnih poslova dvije države od 2019. do 2020. popisali su ministri Ivica Dačić i Sergej Lavrov.\nPotpisan je sporazum koji se odnosi na korišćenje atomske energije u mirnodopske svrhe, a parafirali su ga generalni direktor “Rosatoma” Aleksej Lihačov i ministar zadužen za inovacije u Vladi Srbije Nenad Popović.\nPopović i generalni direktor ruske državne kompanije “Ros seti” Pavel Livinski potpisali su Memorandum o srpsko-ruskoj saradnji o razvoju inovacija u sektoru elektroenergetike, a srpski ministar je potpisao i memorandum o razumijevanju u oblasti razvoja digitalnih tehnologija.\nOn je sa generalnim direktorom “Roskosmosa” Dmitrij Rogozin potpisao i memorandum o razumijevanju o rusko-srpskoj saradnji u oblasti istraživanja i korišćenja kosmičkog prostora u mirnodopske svrhe.\nPopisani Memorandum o razumijevanju za razvoj projekta proširenja kapaciteta podzemnog skladišta gasa Banatski dvor predviđa proširenje tog skladišta za 60 odsto, sa 450 na 750 miliona kubika.\nBiće obezbjeđeno dnevna moć eksploatacije tog skladišta sa pet na 10 miliona kibika, kolike su maksimalne dnevne potrebe tokom zime. Srbija godišnje troši oko dvije milijarde kubika uvoznog gasa.\nU oblasti infrastrukture potpisan je ugovor između “Infrastrukture železnice Srbije” i ruske kompanije “RŽD internešenel” za nove projekte na željeznici, u vrijednosti 230 miliona evra.\nUgovor obuhvata izgradnju jedinstvenog dispečerskog centra za željeznicu, u vrednosti 127,4 miliona evra, radove na izgradnji elektrotehničke infrastrukture na dionici Stara Pazova – Novi Sad u iznosu od 91,9 miliona evra i izradu projektno-tehničke dokumentacije za rekonstrukciju 210 kilometara barske pruge od Valjeva do granice sa Crnom Gorom, za koju je namijenjeno preostalih 10,7 miliona evra.\nMinistri rada dviju zemalja Zoran Đorđević i Maksim Topilin potpisali su administrativni sporazum o socijalnoj sigurnosti protokol o razmjeni ratifikacionih povelja o stupanju na snagu Sporazuma između Rusije i Srbije o socijalnom osiguranju, kao i memorandum o međusobnom razumevanju o saradnji u oblasti socijalne zaštite.\nVladimir Putin je od Vučića na poklon dobio i štene šarplaninca, po imenu Paša.\nPutin i Vučić zajedno su poslije 18 časova obišli Hram Svetog Save, gdje je bio skup podrške povodom posjete ruskog predsjednika Srbiji.\nNa čelu kolone građani su nosili transparente na kojima piše: “Spasiba president” i “Za slobodnu i pristojnu Srbiju”. Na čelu kolone bio je i veliki transparent “Jedan od 300 miliona”, transparent sa slikama ruskog i srpskog predsjednika, kao i transparent “Srbija-Rusija večni prijatelji.\nPrema procjenama policije, na ulicama u blizini Hrama Svetog Save, kao i na samom platou, bilo je između 120.000 i 125.000 građana, rekao je načelnik Policijske uprave za Grad Beograd Milan Stanić.\nKod Hrama Svetog Save dogodio se i incident, kada su policijske ekipe zaustavile automobil albanskih registarskih oznaka prije nego što je ruski predsjednik Vladimir Putin stigao.\nKako je javio RTS, automobil je pretresen, ali se ispostavilo da je riječ o vozilu diplomatskog kora, tačnije, ruskog ambasadora u Tirani i da je sve dio protokola.\nPredsjednik Rusije Vladimir Putin u Hram Svetog Save sa Aleksandrom Vučićem obišao je i kriptu čije je uređenje finansirala Rusija.\nDvojica predsjednika simbolično će učestvovala u postavljanju jednog od mozaika sa likom Isusa Hrista i potpisali se na fresku sa njegovim likom.\nDio mozaika gdje su postavili kockice bio je u bojama srpske i ruske zastave.\nPatrijarh Irinej je, nakon tog simboličkog gesta, rekao predsjedniku Rusije da je to još jedan dokaz prijateljstva dva naroda i zamolio ga za dalju podršku i pomoć. Patrijarh je Putinu poklonio ikonu Svetog Save.\nPoslije obilasaka Hrama Putin se obratio prisutnim građanima na srpskom.\n“Hvala na prijateljstvu”, poručio je ruski lider okupljenim građanima.\nPosjetom Hramu Svetog Save okončan je zvanični program boravka ruskog predsjednika Vladimira Putina Beogradu i Srbiji. Putinova predsjednička kolona već je krenula ka Aerodromu NIkola Tesla.\nNa aerodromu “Nikola Tesla” ispratio ga je predsjednik Srbije Aleksandar Vučić. Putin je poletio sa aerodroma oko 20.15 sati.


I ne zaboravi jednu bitnu razliku između kupca i prodavca: Kupac može da izabere prodavca, ali prodavac ne može da izabere kupca (makar dok se ne uvede crna lista). Zato većina prodavaca sačeka da prvo dobije ocenu pa tek onda da oceni kupca kako ne bi bili nepravedno oštećeni od neozbiljnih kupaca - posledica negativnih iskustava. Ako uplatiš unapred i prodavac ti pošalje predmet to znači da mu je uplata legla i ne može ti dati negativnu ocenu. Ako si uskraćena od prodavca za ocenu možeš pre roka da mu se obratiš ili da se požališ Limundo timu. :)\nTo mi zvuči kao kad smo bili klinci ako mi ne daš bonbon neću ni ja tebi. Uopše ne patim za ocenjivanjem ako nije roba kao u opisu i ako ne poštuje moje želje oko isporuke između BEX i PostExpress službe jedna je jeftinija onda nema ocene za prodavca pogotovo ako ga zamolim pre isteka aukcije a ne pročita mail :)


Optuženi Parović na psihijatriji - Suočavanje - Dnevni list Danas\nPočetna » Društvo » Suočavanje » Optuženi Parović na psihijatriji\nJ. Diković19.10.2020. 11:25\nSuđenje za masakr u selu Kravica kod Srebrenice danas nije održano, jer se u sudnici nije pojavio optuženi Dragomir Parović, koji se prema rečima njegovog advokata, nalazi na lečenju u Kliničkom centru Vojvodne u Novom Sadu.\nParović se navodno na Klinici za psihijatriju nalazi od 25. septembra, tako da je suđenje odloženo za 16. novembar ove godine.\nPodsetimo, na prethodnom glavnom pretresu, održanom u septembru, Parović se požalio sudskom veću da mu nije dobro i da oseća „bol u glavi“, pa je suđenje bilo prekinuto kako bi mu se ukazala lekarska pomoć.\nTakođe, svih šest svedoka koji su planirani da budu danas ispitani, nisu došli na suđenje.\nVeć nekoliko glavnih pretresa održavaju se bez svedoka, pa se praktično samo izvode pisani dokazi.\nOptuženi za ovaj zločin iz jula 1995. kada je ubijeno 1.313 bošnjačkih civila, zajedno sa nepoznatim pripadnicima Specijalne brigade Republike Srpske (RS), su bivši pripadnici Specijalne brigade MUP-a RS Nedeljko Milidragović, Aleksa Golijanin, Milivoje Batinica, Dragomir Parović, Aleksandar Dačević, Boro Miletić, Jovan Petrović i Vidoslav Vasić.\nInače, u optužnici Tužilaštva za ratne zločine se navodi da su oni 14. jula 1995. godine, unutar, ispred i u neposrednoj okolini hangara zemljoradničke zadruge u selu Kravica, opština Bratunac u BiH, izvršili ubistva bošnjačkih civila.


Iranski vodja ograničio domet balističkih raketa na 2.000 kilometara\nBeta 31. oktobra 2017. 19:55\nVrhovni iranski vodja, ajatolah Ali Hamenei je naredio da se domet balističkih raketa Irana ograniči na 2.000 kilometara, izjavio je komandant Revolucionarne garde Irana.\nTo znači da iranske rakete neće moći da dobace dalje od ciljeva na Bliskom istoku, a izjava koju je novinarima dao komandant Garde, general Mohamad Ali Džafari prvo je priznanje da je Hamenei ograničio iranski raketni program.\n„Domet naših raketa danas, po naredbi iranskog vrhovnog vodje, ograničen je na 2.000 kilometara, iako smo sposobni da ga povećamo. Amerikanci, njihove snage i njihovi interesi nalaze se u radijusu od 2.000 kilometara i mi smo u stanju da odgovorimo na svaki njihov mogući napad“, rekao je Džafari.\nIpak,on je kazao da ne veruje da će biti rata Irana i SAD jer „oni znaju da će, ako započnu rat Irana i SAD, svakako biti najveći gubitnici i da njihova pobeda nipošto nije garantovana. Dakle, oni neće početi rat“, smatra general.


Za nas koji smo, s jedne strane, hotelska grupacija, a s druge strane građevinska i razvojna kompanija, dolazak Falkensteinera u Crnu Goru predstavlja važan korak i uzbudljiv izazov. Ovde vidimo velik potencijal za razvoj i otvaranje potpuno novog tržišta – tržišta budućnosti. U OTP banci dobili smo još jednog velikog finansijskog investitora nakon Morgan Stanleya, kazao je Otmar Michaeler, glavni direktor grupacije Falkensteiner Michaeler Tourism Group (FMTG).\nZsolt Barna, glavni direktor i predsednik odbora OTP Real Estate Investment Fund Managementa, kompanije-članice najveće mađarske financijske grupacije OTP Grupa, takođe je zadovoljan saradnjom s Falkensteinerom: Za nas je ključ uspešnog investiranja imati pouzdanog i kompetentnog partnera koji deli naše ciljeve i ambicije. U FMTG-u smo pronašli partnera s decenijama iskustva i poznavanja hotelijerstva te uređenja zemljišta i izgradnje.


Članovi Odbora za spoljne poslove primili delegaciju nemačkog Bundestaga\nZamenica predsednika Odbora za spoljne poslove Dubravka Filipovski i članovi Odbora Ljiljana Malušić, Dušica Stojković i Nemanja Radojević, primili su 8. oktobra u Narodnoj skupštini članove Pododbora za civilnu prevenciju kriza, upravljanje konfliktima i integrisano delovanje nemačkog Bundestaga.\nDubravka Filipovski je navela da svaki susret sa kolegama parlamentarcima iz Bundestaga otvara nove mogućnosti za dodatno produbljivanje saradnje i bilateralnih odnosa naše dve zemlje. Ona je istakla da Srbija i Nemačka imaju razvijene odnose i da se kontinuirani dijalog kroz otvorenu razmenu mišljenja vodi na visokom i najvišem nivou. Filipovski je navela i da 55.000 građana Srbije radi u nemačkim kompanijama koje su otvorene u Srbiji.\nGovoreći o spoljnopolitičkim prioritetima Srbije, zamenica predsednika Odbora za spoljne poslove istakla je članstvo u Evropskoj uniji, navodeći da Srbija sprovodi sveobuhvatne reforme i da je do sada otvorila 17 od 35 pregovaračkih poglavlja, kao i da su dva privremeno zatvorena. Imajući u vidu trenutnu situaciju u EU, Filipovski je istakla da bi bilo izuzetno bitno da se proces evropskih integracija država Zapadnog Balkana i proces reformi unutar same EU odvijaju istovremeno.\nSrbija je usmerena i na očuvanje regionalne stabilnosti i dobrosusedskih odnosa, navela je Filipovski, ističući i da Nemačka pruža značajnu podršku saradnji država Zapadnog Balkana kroz Berlinski proces, čiji je inicijator.\nPredsednik Pododbora za civilnu prevenciju kriza, upravljanje konfliktima i integrisano delovanje, koji deluje unutar Odbora za spoljne poslove Bundestaga Otmar von Holc (Ottmar von Holtz) upoznao je narodne poslanike sa delokrugom rada Pododbora, ističući interesovanje članova Pododbora za situaciju na Zapadnom Balkanu, naročito za pitanje dijaloga Beograda i Prištine.\nGovoreći o situaciji na Kosovu i Metohiji, Dubravka Filipovski je istakla da je neophodno dijalogom i kompromisom doći do održivog rešenja koje će biti prihvatljivo za obe strane, uz poštovanje međunarodnog prava. Članovi Odbora za spoljne poslove su ukazali sagovornicima da je Srbija ispunila sve svoje obaveze predviđene Briselskim sporazumom, za razliku od Prištine i izrazili očekivanje da Nemačka i ostale države razumeju poziciju Beograda.\nSagovornici su se složili da je izuzetno bitno da se dijalog između Beograda i Prištine nastavi, kako ne bi ostala situacija zamrznutog konflikta.\nNemački parlamentarci su ukazali i da je veoma važno da se očuva evropska perspektiva država Zapadnog Balkana, jer je vizija da jednog dana sve države ovog regiona budu članice EU, čime će nestati i konflikti među njima.


MOĆNI KOREN ODOLJENA\nZa ljude koji pate od anksioznosti i nesanice, koren valerijane može biti efikasna i prirodna alternativa postojećim lekovima protiv ovih tegoba.\nPostoji dobar razlog zašto se koren valerijane često naziva „prirodnim valijumom“, pošto istraživanja pokazuju da koren ove biljke može da smanji anksioznost i pomogne čoveku da bolje spava.\nValerijana (odoljen) je biljka koja pripada porodici Valerianaceae i potiče iz Evrope i Azije. Iako cvetovi imaju lep miris, koren ima izrazito oštar miris koji ljude može da odbije. To je zbog isparljivih ulja i drugih jedinjenja koja su odgovorna za sedativne efekte koje ima koren valerijane.\nLjudi iz drevne Grčke i Rima koristili su koren valerijane kao prirodni lek za nesanicu, glavobolju, stres i anksioznost. U današnje vreme ljudi ga često koriste da bi im pomogao da zaspu.\nKoren valerijane dostupan je u različitim oblicima: prah, tečni ekstrakt, kapsula, tableta ili čaj.\nSmanjuje anksioznost i podstiče dobar san\nBrojne studije opisuju koren valerijane kao efikasan lek za spavanje i ublažavanje anksioznosti.\nJedno istraživanje je otkrilo da je koren ove biljke značajno poboljšao kvalitet spavanja među pušačima i ljudima kojima je potrebno duže vremena da zaspe. Istraživači su rekli da su učesnici koji su uzimali koren valerijane pokazali povećani nivo gama-aminobuterne kiseline (GABA). Ovo deluje kao neurotransmiter koji pomaže u regulaciji nervnih impulsa u mozgu i nervnom sistemu.\nPrethodna istraživanja otkrila su da su niski nivoi GABA povezani sa akutnim i hroničnim stresom povezani sa anksioznošću i nekvalitetnim spavanjem. Utvrđeno je da valerenska kiselina, koja se nalazi u ekstraktu korena valerijane, inhibira razgradnju GABA u mozgu što izaziva osećaj smirenosti. Lekovi za anksioznost i nesanicu takođe deluju na sličan način u mozgu.\nZajedno sa drugim jedinjenjima u korenu, valerenska kiselina takođe može da smanji prekomernu aktivnost u amigdali, delu mozga koji obrađuje strah i emocionalne odgovore na stres.\nU jednoj studiji, miševi lečeni valerijanom pokazali su bolji odgovor na fizički i psihološki stres održavanjem nivoa serotonina. Ovo zauzvrat reguliše raspoloženje i veruje se da utiče na kvalitet spavanja.\nKoren valerijane takođe je bogat hesperidinom i linarinom, antioksidantima za koje je utvrđeno da imaju sedativni efekat, kao i svojstva koja poboljšavaju san. U međuvremenu, poznato je da izovalerična kiselina u korenu valerijane sprečava nagle ili nehotične kontrakcije mišića slične valproinskoj kiselini koja se koristi za lečenje epilepsije.\nKoliko ekstrakta korena valerijane uzimati?\nOdgovarajuća doza korena valerijane varira u zavisnosti od toga na koju tegobu osoba želi da cilja.\nKada koristite koren valerijane za spavanje, istraživanje preporučuje uzimanje 400 miligrama (mg) tečnog ekstrakta.\nČaj od korena valerijane utiče na posledice nesanice, pa umesto da uzima sam ekstrakt, osoba takođe može da pije čaj od korena valerijane.\nZa lečenje anksioznosti, jedna studija je otkrila da je uzimanje 50 mg ekstrakta valerijane tri puta dnevno tokom četiri nedelje značajno smanjilo nivo anksioznosti. Dalja istraživanja su pokazala da je dnevna doza od 600 mg tokom sedam dana smanjila stres kao i sistolni krvni pritisak. Ipak, savetuje se konsultacija sa lekarom u vezi odgovarajuće doze.\nStres, anksioznost i učenje - šta može da pomogne?\nStalni osećaj straha i anksioznosti - kako da ih se rešite?\nGavez (Symphytum officinale) – koja lekovita…\n2020-09-11T01:18:37+02:0011 септембра, 2020|Zdravlje|


Preduzetnike i Udruženje poslodavaca Grada Subotice podržala je i lokalna samouprava, a predstavnici razvojnog fonda Vojvodine Jelena Trenkić i predsednik Udruženja poslodavaca, preduzetnik Milan Jerinkić, predstavili su preduzetnicima uslove za šest konkursa, za koje su pare već obezbeđene, a konkursi su namenjeni razvoju privrede. Tri su predviđena za kratkoročno, a tri za dugoročno kreditiranje. Pravo učešća na konkurse imaju pravna lica i preduzetnici, koji mogu aplicirati za kredite za obrtna sredstva, finansiranje izvoza, kredite za trajna obrtna sredstva, za investicione projekte, velike investicione projekte i za tov.\nPrivrednici Subotice izneli konstruktivne kritike za\nrelaksiranje kredita RFV\nNa sastanku sa privrednicima Milan Jerinkić, predsednik UO Udruženja poslodavaca Grada je rekao, da je cilj skupa da se konkretno razgovara i oceni šta je realno u ovoj kreditnoj ponudi Razvojnog fonda Vojvodine i na koji način može da poboljša položaj domaćih preduzetnika na tržištu u Srbiji.\n—Ima raznih projekata od proizvodnje, usluga, trgovine i turizma. Sve je u igri. Jedan deo je namenjen izvozu, a pre nekoliko meseci preduzetnicima smo na istom ovom mestu predstavili i mogućnosti koje pruža Razvojna agencije Srbije, što je dovelo do određenih pomaka u poboljšanju uslova poslovanja. U razgovorima smo došli do toga, da uslovi koji se omogućavaju stranim investitorima, gde je limit koji se odnosio na minimum 50 zaposlenih i 500 hiljada evra investicije, spusti, a na tome se radi, u toku je priprema takvih uslova. Takođe, trebalo bi da Agencija u dogovoru sa Fondom za razvoj Srbije izađe sa investicionim kreditom, gde je obezbeđeno 20 odsto povrata. To su dve ključne stvari za nas, koje smo sa njima dogovorili za ovu godinu, podsetio je Jerinkić, na radnom sastanku, održanom posle prezentacije.\nO šansama preduzetnika Subotice, Jerinkić je istakao, da je ovaj skup na kraju godine stvorio mogućnosti svim subotičkim privrednicima, da dođu do sredstava kojima Fond raspolaže.\n—Dogovor je da se ovom prezentacijom predstave mogućnosti, a to su sredstva za investiicione kredite i za obrtna sredstva. Sa druge strane, domaći poslodavci će izneti i svoje ideje i projekte i kako mogu da pomognu sebi oko širenja posla i investiranja. privrednicima u Subotici i šire je potrebno bolje privredno okruženje, koje stvara država i lokalna samouprava. Razvojna Agencija Srbije je dala ponudu domaćoj privredi, uslove koji se izjednačavaju sa onima koji se daju stranim privrednicima, a uz to, sada pokušavamo da pomognemo sredstvima Razvojnog Fonda, koja su preostala, do kraja godine iskoristimo ta sredstva, da oni privrednici koji imaju gotove projekte, mogu odmah i da apliciraju posle ovog skupa za pare koje su im potrebne, za proizvodnju, usluge pa i za određene izvozne poslove. Ovde su i mali i veći privrednici, a očekujemo da i sa gradonačelnikom razgovaramo o pomoći privrednicima, da i tokom ove godine, kako se potvrdilo jeste otvoreno oko 500 novih radnih mesta u Subotici, istakao je Jerinkić.\nJelena Trenkić iz RFV, Nebojša Daraboš i Milan Jerinkić, domaćini privrednicima\nPrema Jerinkićevim rečima, u Subotici je ponovo već pokrenuto i građevinarstvo, a trenutno se za investicije teško mogu dobiti i izvođači radova u nekoliko većih građevinskih subotičkih firmi.\n—Adekvatna radna snaga i zapošljavanje su poseban problem, veći od nedostatka posla. Ipak, imamo podatke da je i građevinarstvo krenulo u Subotici, potvrdio je predsednik UO Udruženja subotičkih preduzetnika.\nJelena Trenkić iz Sektora za kredite u Razvojnom fondu Vojvodine istakla je pored ostalog, da najveći iznos kredita može da se ostvari po osnovu konkursa za veće investicione projekte, a to je 100 miliona dinara.\n—Za sve naše konkurse važe isti uslovi u smislu kamatnih stopa koje su dva ili tri odsto na godišnjem nivou, 2 odsto je ukoliko su krediti obezbeđeni garancijom poslovne banke, a 3 odsto ukoliko je obezbeđena hipoteka, koje može biti na nepokretnosti ili na poljoprivrednom zemljištu. Rok na koji odobravamo kredite je sedam godina, sa dve godine grejs perioda za investicije. Za trajna obrtna sredstva rok je četiri godine sa šest meseci grejs perioda, dok su kratkoročni do dvanaest meseci, istakla je Jelena Trenkić iz Sektora za kredite u RFV.\nTrenkić je govorila o uslovima za dugoročne kredite i investicije, čiji iznos može da bude, zavisno od kreditne sposobnosti od milion do 30 miliona dinara, uz vraćanje od 84 meseca, dok se dugoročni krediti za trajna obrtna sredstva odobravaju od pola miliona do 20 miliona dinara, uz rok vraćanja od 48 meseci i grejs period od šest meseci. Za veće investicione projekte Fond daje kredite privrednicima od 30 do 100 miliona dinara., uz grejs period od 24 meseca i rok vraženja od 84 meseca. Kratkoročni krediti za obrtna sredstva iznose od 300 hiljada do 15 miliona dinara, a krediti za finansiranje izvoza su do 250 hiljada evra.\nVećina preduzetnika na skupu komentarisala je ove kreditne ponude Razvojnog fonda Vojvodine, čiji je cilj prema Jerinkićevim rečima, da razviju našu makroekonomiju, jer iako je proglašena godinom preduzetništva, „ova godina nije donela mnogo preduzetničkih efekata, ali tek predstoje nastojanja da se obezbede neophodna sredstva za takav razvoj, rekao je Jerinkić dodavši da su konkursi Fonda otvoreni, dok sva sredstva ne budu angažovana preko preduzetničkih kredita.\n—Ima šansi da u narednoj godini ovi krediti Fonda budu relaksirani, posebno kamate, da uslovi budu povoljniji, jer jedino tako naši poslodavci mogu dobiti ravnopravniji položaj, kada su u pitanju subvencije, komunalna opremanja i druge povlastice. Za prosečnog preduzetnika su to možda teži uslovi, jer je neophodno podneti planove, opravdanost investicije pa možda angažovati za te poslove i konsalting firme, a to sve košta, pa smo sa ovog skupa želeli i da pojasnimo mogućnosti kako da se ubrza obrada kredita, za šta je potrebno i po dva meseca, što je za privrednike predug rok, rekao je Jerinkić.\nKomentari privrednika sadržali su i kritičke tonove, jer obzirom da sredstava ima, što je potvrđeno i na ovom sastanku, Fond bi prema rečima prisutnih trebalo da ukine plaćanje obrade zahteva i dodatnih troškova, jer su za mnoge preduzetnike krediti skupi za mogućnost njihovog investiranja i obezbeđenja garancija, obzirom da su ti uslovi teži od nekih bankarskih kredita.\nIskustvo preduzetnika je prema rečima Milana Maličevića takvo, da Fond može da proveri bonitet firme koja konkuriše, na osnovu podnete dokumentacije, da li imaju docnje, jesu li bili u blokadi i druge parametre, što bi omogućilo i da uslovi kredita budu povoljniji.\n—Preduzetnici očekuju da Razvojni fond obezbedi bolje uslove od banaka, koje često traže zelenaške hipoteke, a da bi mogli da se razrade privredni slovi i limiti kamata, rekao je Maličević.\nMilorad Štavljanin, dugogodišnji preduzetnik, ocenio je da ovakvu formu kredita možda mogu da isprate veća preduzeća, ali da je ovakva forma kredita preteška za razvoj male privrede.\n—Banke jesu strože od Fonda za razvoj, ali to znači da mali privrednici imaju malo šanse, što je kontradiktorno, obzirom da je njegov cilj da se razvija mala privreda, a taj finansijski zamajac je potreban malim preduzećima. Posebno u turizmu, gde je zimska sezona neproduktivna, a investicije su dugoročne priče. Međutim, u ovom slučaju rizik je, prema uslovima, veći za investitora, nego za Fond, rekao je Štavljanin.\nPrivrednici su imali zamerke i da nema projektnog finansiranja, a da su uslovi posebno teški za poljoprivrednike, koji ne mogu da uzmu ponuđena sredstva za obrt.\nMitar Nikolić je rekao da bi Fond morao da sačini analitiku, da prepozna odgovorne poslodavce od špekulanata, jer kreditni biro može da obezbedi te podatke.\n—Uz kamate od jedan posto i mali privrednici bi bili u stanju da obezbede konkurentnost i zapošljavanje novih radnika, i konačno dautiču na povećanje bruto nacionalnog dohotka, što je krajni benefit i za državu, rekao je pored ostalog Nikolić.\nPoruku sa skupa preneo je predsednik UO Udruženja privrednika ocenom, da će ove primedbe svakako uticati da se relaksiraju postojeći uslovi. Jerinkić je i najavio da će na sledećem skupu privrednici razmatrati probleme vezane za „sivu” ekonomiju, a zaključci i ocene oko uslova kreditiranja razvojnog Fonda Vojvodiće biće prosleđeni privrednicima, nakon sastanka u Pokrajini.


U ime Ministarstva za ljudska i manjinska prava i u svoje lično ime, upućujem Vama kao i sveštenstvu, monaštvu i vjernicima/ama Katoličke crkve najsrdačnije čestitke povodom Uskrsa, najvećeg hrišćanskog praznika.\nReagovanje Ministarstva za ljudska i manjinska prava na događaj u Sutivanu\nPovodom skrnavljenja fasade džamije u Sutivanu, na koju su bačene fekalije životinjskog porijekla, Ministarstvo za ljudska i manjinska prava, odnosno Direktorat za odnose sa vjerskim zajednicama, najoštrije osuđuje ovaj vandalski i sramni čin, i poziva nadležne organe da što prije otkriju i krivično procesuiraju počinioca ili počinioce ovog djela.\nReagovanje Ministarstva za ljudska i manjinska prava na tekst "Iz državne kase Mirašu 55.564 eura" objavljen u Dnevnom listu "Dan" 01.02.2015.\nU dnevnom listu "Dan" od 1. februara 2015. godine objavljen je tekst "Iz državne kase Mirašu 55.564 eura" u kojem je protojerej stavrofor doc.dr Velibor Džomić, kooridnator Pravnog savjeta Mitropolije crnogorsko-primorske, iznio niz neutemeljnih tvrdnji na račun Ministarstva za ljudska i manjinska prava.\nKonferencija o slobodi vjeroispovjesti\nDa sloboda misli, savjesti i vjeroispovjesti ima poseban značaj u Crnoj Gori, kao heterogenoj društvenoj zajednici, podsjetila je sve prisutne na današnjoj konferenciji o slobodi vjeroispovjesti načelnica Pejović ispred Ministarstva za ljudska i manjinska prava u Vladi Crne Gore. Pejović je naglasila da sloboda vjeroispovjesti, kao jedno od osnovnih ljudskih prava, treba da podstiče zaštitu uvjerenja pojedinca/ke po pitanju vjere, ali i da sloboda vjeroispovjesti treba i da hrabri uzajamno poštovanje i toleranciju jednih prema drugima, bilo da pripadaju vjerskim zajednicama ili su u pitanju pojedinci koji slove za ateiste.\nBožićna čestitka ministra Numanovića svim pravoslavnim vjernicima/ama\nPovodom nastupajućeg najradosnijeg i najvećeg hrišćanskog praznika Božića, u ime Ministarstva za ljudska i manjinska prava i u svoje lično ime, želim da uputim iskrene čestitke svom pravoslavnom sveštenstvu i monaštvu i svim pravoslavnim vjernicima/ama u Crnoj Gori.\nIskrene čestitke povodom nastupajućeg najvećeg hrišćanskog praznika Božića, u ime Ministarstva za ljudska i manjinska prava i u svoje lično ime, upućujem nadbiskupu barskom, monsinjoru Zefu Gašiju, kotorskom biskupu, monsinjoru Iliji Janjiću, svom sveštenstvu i redovništvu i svim katoličkim vjernicima, kao i svim protestantskim crkvama i zajednicama koje ovaj praznik proslavljaju po gregorijanskom kalendaru.\nMinistar dr Numanović čestitao Hanuku pripadnicima/ama Jevrejske zajednice\nU ime Ministarstva za ljudska i manjinska prava i svoje ime čestitam pripadnicima/ama Jevrejske zajednice veliki praznik svetlosti - Hanuku, u nadi da će doneti međusobno poštovanje, razumevanje i toleranciju.\nOdržana treća sjednica Mješovite komisije sa Islamskom zajednicom\nČlanovi/ce Mješovite komisije ispred Vlade Crne Gore i predstavnici/e Islamske zajednice u Mješovitoj komisiji Crne Gore, održali/e su treću sjednicu Mješovite komisije za praćenje sprovođenja Ugovora o uređenju odnosa od zajedničkog interesa između Vlade Crne Gore i Islamske zajednice u Crnoj Gori, danas, 15.12.2014. u prostorijama Ministarstva za ljudska i manjinska prava.


Stijović o važnosti uloge žena u crnogorskoj poljoprivredi | Standard\nStijović o važnosti uloge žena u crnogorskoj poljoprivredi\nMinistar poljoprivrede šumarstva i vodoprivrede Aleksandar Stijović, generalni direktor Direktorata za poljoprivredu Miroslav Cimbaljević i načelnik u direktoratu za ruralni razvoj Miloš Kusovac, učestvovali su na međunarodnoj ministarskoj konferenciji, sa temom ''Žene i njihov položaj u ruralnim područjima'', koja je prije dva dana održana na Brdu kod Kranja u Sloveniji. Stijović je govorio o važnosti uloge žena u crnogorskoj poljoprivredi i uticaju žena na očuvanje i razvoj sela u Crnoj Gori, saopšteno je iz Ministartva.\nMeđunarodnoj ministarskoj konferenciji su prisustvovali predstavnici iz država članica Evropske unije (EU) i partnera sa Zapadnog Balkana.\nKonfrenciju je otvorio ministar Jože Podgoršek koji je je u uvodnom izlaganju naglasio da je cilj konferencije težnja poboljšanja aktivnog učešće žena u društvu i njihovo obrazovanje i obuka kako bi se poboljšao trenutni položaj žena na selu i u ruralnim područjima.\n“Na otvaranju su govorili i Nabil Gangi zamjenik regionalnog direktora Organizacije Ujedinjenih nacija za hranu i poljoprivredu (FAO) za Evropu i Centralnu Aziju, kao i Boban ilić generalni sekretar SWG-a. Istaknuto je da su žene ključne za društveni i ekonomski razvoj ruralnih područja. Takođe je ukazano na problem (ne) plaćanja ženskog rada u ruralnim sredinama”, navodi se u saopštenju.\nNa kraju konferencije usvojena je deklaracija kojom je prepoznata važnost održanja porodica u ruralnim područijma i posebna važnost žena za očuvanje sela i pozdravila buduću saradnju i dalje napore država Evrope na pronalaženju rešenja za integrisani razvoj evropskog sela.\n“Nakon ministarske konferecije u popodnevnim časovima je održana 51.sjednica Generalne skupštine Stalne radne grupe za regionalni ruralni razvoj u jugoistočnoj Evropi (SVG RRD), kojom je predsjedavao generalni sekretar ove organizacije Boban Ilić”, navodi se u saopštenju.\nDelegacija Crne Gore je 21.avgusta na poziv Ministra poljoprivrede Slovenije prisustvovala otvaranju 59. Međunarodnog sajma poljoprivrede i hrane AGRA koji se održao u Gornjoj Radgoni u Sloveniji.


Partizan i Vojvodina igraju za plasman u Ligu Evrope : Nadlanu.com\nPartizan i Vojvodina igraju za plasman u Ligu Evrope\nObjavljeno 29. avg 2013. / 09:19:55\nVuk Rašović tvrdi da se Partizan neće opredeliti na čuvanje prednosti iz Beograda, već da će igrati otvoreno i pokušati da barem jednom zatrese protivničku mrežu.\n"Čeka nas teška utakmica i rival koji ima ozbiljan mentalitet. Oni će pokušati što pre da anuliraju zaostatak iz Beograda, ali naša želja je Liga Evrope i ovo je sjajna prilika da se izborimo za još šest velikih evropskih utakmica", rekao je Rašović ističući da crno-beli "nemaju igrače, niti ekipu koja ume da se brani".\n"Želimo da dođemo što pre do svoje igre i gola. To će biti naše opredeljenje u Švajcarskoj. Očekujem da će Tun vrebati naše greške, moramo da budemo uporniji od njih i pokažemo veću želju za pobedom", poručio je Rašović.\nMarko Nikolić, s druge strane, naglašava da fudbaleri Vojvodine moraju da pokažu da znaju šta hoće, kako bi došli do grupne faze takmičenja.\n"Preostalo je samo 90 minuta tokom kojih ćemo pokušati da ostvarimo ono u šta niko nije verovao i o čemu niko nije želeo ni da priča, a to je plasman u grupnu fazu Lige Evrope, što je zaista pravi podvig. Znamo da moramo da postignemo gol i na taj način i pripremamo utakmicu. Situacija pred revanš sa Šerifom je slična onoj u kojoj smo bili pred drugi meč sa turskom Bursom, s tim što smo u malo boljem položaju, jer je tada protivnik u Novom Sadu postigao dva gola", kazao je Nikolić.\n"Ponašanje igrača, posebno u poslednja dva-tri dana, daje mi za pravo da budem optimista i da verujem da možemo stići do rezultata kojim bi našim navijačima omogućili da u Novom Sadu tokom cele jeseni gledaju evropske utakmice", rekao je Nikolić.\nfk partizanfk vojvodinafudbal


Ambasador Fabrici sastao se sa predsednikom Vučićem - EU Delegacija u Srbiji\nAmbasador Fabrici sastao se sa predsednikom Vučićem\nBy Nebojsa objavljeno\t 18/09/2020 Vesti\nŠef Delegacije Evropske unije u Srbiji, ambasador Sem Fabrici, sastao se sa predsednikom Republike Srbije Alekasndrom Vučićem.\nPredsednik Vučić obavestio je ambasadora Fabricija o najvažnijim tačkama sporazuma iz Vašingtona i o toku razgovora u Briselu, i naglasio da je uloga EU u posredovanju u dijalogu između Beograda i Prištine ključna, kao i da je Srbija spremna da aktivno učestvuje u nastavku razgovora.\nPosebna tema razgovora bila je evropska perspektiva Srbije.\nRazgovaralo se i o predstojećem Godišnjem izveštaju Evropske komisije i o važnosti da nova Vlada ubrza EU reforme, posebno u oblasti vladavine prava.\nTakođe se razgovaralo i o predstojećem ekonomsko-investicionom planu EU za Zapadni Balkan, kojim je predviđeno da se zemljama regiona pomogne u suočavanju sa krizom nastalom zbog pandemije Kovid-19, kao i o njenim ekonomskim posledicama, te načinima da se konstruktivna saradnja Srbije i EU i u tom smislu dodatno unapredi.\nPredsednik Vučić se pre svega zahvalio ambasadoru Fabriciju na značajnoj podršci koju Evropska unija pruža kroz ekonomski, politički i vrednosni doprinos napretku Srbije, te dodao da je politika naše zemlje u celosti usmerena ka miru i stabilizaciji regiona i daljem brzom ekonomskom razvoju.\nPredsednik Vučić je dodao da će se Srbija i u Briselu zalagati da dođe do normalizacije odnosa Beograda i Prištine, kako bi i Srbija i ceo region Zapadnog Balkana mogli da nastave da grade dobru budućnost.\nPredsednik je istakao da članstvo Srbije u Evropskoj uniji ostaje strateški cilj i dugoročno opredeljenje Srbije, što se, između ostalog, pokazalo i tokom borbe prodiv pandemije Kovid-19.\n„Srbija je izuzetno zahvalna EU na pomoći, ali i na solidarsnosti koju je pokazala prema Srbiji ne samo od kada se zajednički borimo sa posledicama Kovid-19, nego i za podršku u svim ostalim situacijama“, rekao je predsednik Vučić i dodao da će se zajednička borba protiv pandemije nastaviti uz učešće Srbije koja je i u najtežim trenucima pokazala izuzetnu solidarnost i sa svoje strane.\nAmbasador Fabrici je poručio da Srbija ima punu podršku Unije u borbi protiv Kovid-19 i podstakao Srbiju da nastavi borbu protiv koronavirusa, te dodao da je Srbija „dokazala da je njen zdravstveni sistem izdržao teret i da treba da nastavi da radi u tom pravcu“. On je posebno istakao da niko ne zna koliko će ova kriza trajati, ali da je važno da snažan zajednički odgovor postoji i da Srbija i EU ostaju pouzdani partneri i u svim daljim aktivnostima usmerenim ka suzbijanju posledica pandemije.\nNaglašavajući značaj zajedničkog delovanja i solidarnosti sa EU, predsednik Vučić se zahvalio na snažnoj podršci u procesu evropskih integracija od strane država članica EU i dodao da kontinuirani susreti i razgovori u ovom formatu „otvaraju nove mogućnopsti za razmenu mišljenja i podsticanje daljih aktivnosti“.\nPredsednik Vučić je istakao da Srbija posebno uvažava pristup Unije prema Zapadnom Balkanu, imajući u vidu da je ova tema za EU jedan od prioriteta i pored drugih važnih pitanja sa kojima se Evropa danas susreće.\n„Dve trećina naše trgovinske razmene vezano je za zemlje EU, ukupna robna razmena sa EU prošle godine iznosila je gotovo 26 milijardi evra“, naveo je predsednik i dodao da Srbija ostaje u potpunosti posvećena reformskom procesu i unapređenju svih performansi našeg društva, posebno u oblasti demokratizacije i vladavine prava.\nAmbasador Fabrici je istakao da je Srbija već bliska ekonomiji EU, te da je „70 odsto direktnih stranih ulaganja došlo iz EU“ i da je više od 60 osto razmene realizovano upravo sa zemljama Unije.\n„Snažna ekonomija EU znači i snažniju srpsku ekonomiju“, rekao je šef Delegacije EU u Srbiji i dodao da Unija ostaje posvećena daljoj podršci Srbiji na putu ka punom članstvu.\nPredsednik Vučić je posebno naglasio da Srbija nastavlja da se zalaže za mir i stabilnost u regionu, kao i za unapređenje regionalne saradnje i dodao da je u tom smislu politika proširenja EU najbolji mehanizam za dostizanje stabilnosti i prosperiteta na Zapadnom Balkanu.\nAmbasador Fabrici je istakao da će Evropska unija nastaviti sa aktivnom podrškom Srbiji u procesu pristupanja, imajući u vidu posvećenost Srbije reformama i usvajanju evropskih vrednosti i standarda u svim oblastima važnim za pristupanje.


Hiljade Palestinaca ušle u Egipat nakon što je miniran granični zid kod Rafe\nHiljade Palestinaca iz Pojasa Gaze nagrnule su u jutros u pogranični grad u susjednom Egiptu, nakon što je miniran zid koji razdvaja Pojas Gaze i Egipat.\nPalestinski ekstremisti su aktivirali eksploziv, čija je detonacija ostavila veliki otvor u graničnom zidu. Za razliku od juče, kada su policajci Hamasa koji kontroliše Gazu i egiptaski graničari vatrenim oružjem sprečavali proboj granice u Rafi, egipatska policija nije učinila ništa da spriječi hiljade Palestinaca da ušu na egipatsku teritoriju.\nFavzi Barhum, portparol Hamasa, rekao je da su stanovnici Gaze bili u bezizlaznoj situaciji – da nije u pitanju samo izraelska blokada koja je onemogućila rad elektrane i ostavila Pojas Gaze dva dana bez struje, već činjenica da je Gaza izolovana od ostatka svijeta. “Gaza je pretvorena u zatvor za milion i po Palestinaca”, kaže Barhum.\nProdavnice u Egiptu nisu mogle da stignu da usluže brojne Palestince koji su kupovali cigarete, benzin i druge namirnice čiji je uvoz Izrael zabranio.\nIzraelsko ministarstvo inostranih poslova izrazilo je zabrinutost situacijom i zatražilo da Egipat reaguje. Izrael je juče olabavio blokadu i dozvolio da gorivo za potrebe elektrane dođe u Gazu, mada palestinski pregovarač Saeb Erekat kaže da se blokada Gaze kosi sa obećanjima koja je od jevrejske države dobio palestinski lider Mahmud Abas.\n"Izraelska vlada je obećala predsjedniku Abasu da ovaj mač nad našom glavom neće dirati. Dopremanje hrane, goriva i lijekova ne smije biti obustavljeno”, kaže Erekat. “Ovo je kolektivno kažnjavanje koje niko u međunarodnoj zajednici ne bi smio da toleriše”.\nPalestinski predsjednik Abas je u međuvremenu objavio da je spreman da preuzme kontrolu nad prelazima kod Gaze, i pored neprijateljstva između njegovog Fataha i Hamasa koje još traje. Američki zvaničnici su ocijenili da o toj ideji ipak vrijedi razmisliti.\nIzrael na drugoj strani tvrdi da je blokada bila djelotvorna i da je Hamasu jasno stavljeno do znanja da raketni napad na Izrael neće proći bez posljedica. No vođa Hamasa, Halid Mašal, poručio je iz egzila u Damasku da će se raketni napadi na Izrael i pored blokade ponovo nastaviti.\nEgipatski predsednik Hosni Mubarak naredio je bezbednosnim snagama da dozvole Pelstincima da prelaze granicu, dok god ne unose oružje.\nIzraelsko ministarstvo inostranih poslova izrazilo je međutim zabrinutost zbog haosa na granici, zbog, kako je naveo portparol tog ministarstva, mogućnosti ulaska terorista i unošenja oružja.\nZabrinutost zbog situacije u Gazi izrazio je i generalni sekretar Ujedinjenih nacija Ban Ki Mun, koji je kazao da Izrael ima pravo da se brani protiv napada, ali da ne sme kolektivno da kažnjava civile.\nSavet bezbednosti je nastavio u Njujorku raspravu o amandmanima na nacrt rezolucije kojom se poziva na prekid raketnih napada na Izrael, koji bi zauzvrat trebalo da omogući Palestincima pristup humanitarnoj pomoći.\nU međuvremenu, lider Hamasa u egzilu Haled Mašal pozvao je arapske države da pomognu da se ukine blokada Gaze i da granični prelaz Rafa bude stalno otvoren. Takođe je istakao da je ta organizacija spremna da razgovara sa palestinskim predsednikom Mahmudom Abasom o graničnim pitanjima.\nU Vašingtonu, portparol Bele Kuće Dana Perino kazala je da je situacija na granici između Gaze i Egipta van kontrole Hamasa, te da zbog njihove loše vladavine Palestinci u tom području žive u haosu.


Povodom snimka na pružnom prelazu u Mladenovcu, kada je vozač samo pukom srećom izbegao sigurnu smrt nakon što se sudario sa vozom u punoj brzini dok je rampa bila podignuta, oglasile su se i "Infrastrukture železnice Srbije" navodeći da su sa celim događajem upoznati, te da se sve desilo zbog velike nepažnje vozača putničkog automobila.\n- Infrastruktura železnica Srbije upoznata je sa događajem koji je prikazan na Tviteru, a zabeležile su ga i naše sigurnosne kamere na putnom prelazu "Pijaca" u Mladenovcu - navodi se u njihovom saopštenju i dodaje da je do spornog događaja došlo 21. februara u 7.25 sati, na putnom prelazu koji je obezbeđen drumskom signalizacijom u Mladenovcu kod stočne pijace, na pruzi Beograd-Niš.\nOni istuču da je u pitanju velika napažnja vozača putničkog automobila koji je udario u putnički voz, te da samo srećom povređenih nije bilo.\n- U trenutku naleta automobila na putnički voz, uređaj putnog prelaza na ovom mestu još uvek nije bio u funkciji, i bio je obezbeđen znacima vertikalne drumske signalizacije. U toku su bili završni radovi na automatizaciji ovog putnog prelaza. To znači da ni rampe, ni signalizacija još uvek nisu bili u funkciji, pa su zato rampe bile podignute, a signalizacija pokrivena - kažu dalje u saopštenju.\nDodaju da je tek juče, 25. februara 2019. godine, u 14.30 sati završen tehnički prijem ovog putnog prelaza i on je pušten u rad te da se na snimku može videti da se automobil nije zaustavio pre putnog prelaza, iako su ga na to obavezivali znaci vertikalne drumske signalizacije.\n- Infrastruktura železnica Srbije snimke sa sigurnosne kamere na ovom putnom prelazu dostavila je nadležnim državnim organima. I ovaj put apelujemo na učesnike u saobraćaju da poštuju signalizaciju i saobraćajne znake, jer je to jedini način da se izbegnu nesreće i sačuva bezbednost saobraćaja na putnim prelazima - zaključuje se u saopštenju.


Podrška i održavanje SAP rješenja - M&I Systems, Co. Group - Informatički inženjering i menadžent konsalting\nPočetna ► Proizvodi i rješenja ► SAP ► Podrška i održavanje SAP rješenja\nKompanija M&I Systems, Co. svojom ekspertizom obezbjeđuje klijentu know-how konsultantske usluge u smislu prepoznavanja poslovnih potreba klijenta i njihove efikasne realizacije kroz implementaciju i održavanje SAP rješenja.\nIzmjene u skladu sa zahtjevima lokalnog zakonodavstva\nUnapređenje postojećih funkcionalnosti kroz SAP standardna rješenja, SAP industrijska rješenja i/ili dodatne razvoje\nSAP BI kao nadogradnju na ERP sistem u cilju unapređenja kvaliteta izvještavanja i real time analize poslovanja u cilju donošenja pravih odluka.\nIskustvo i kompetence našeg SAP tima obuhvataju sledeće oblasti (SAP module i rješenja)::\nRazvoj naše kompanije ima značajnu podršku i u razvoju SAP tima. U skladu sa tim, izdvaja se naša prepoznatljivost na tržištu kao partnera od povjerenja, kompanije sa kojom održavanje sistema podrazumjeva i njegovo konstantno unapređenje. Takođe, podršku pružamo i za sisteme u čijoj implementaciji nismo direktno učestvovali, ali smo svojim znanjem i iskustvom spremni da odgovorimo i takvim izazovima. Takođe, izdvojili smo se u dizajnu i podršci za rješenja koja nisu dio SAP standardnih rješenja, ali su prepoznata kao ključna u poslovanju domaćih kompanija (KEP, valutna klauzula i dr.).


Sport - datum: 2020-12-25 FINANSIJSKA KRIZA U REDOVIMA ŠAMPIONA SRBIJE Zvezda smanjuje plate\nGeneralni direktor Crvene zvezde Zvezdan Terzić najavio je da će igračima biti ponuđeno smanjenje plata za narednu sezonu zbog krize izazvane pandemijom koronavirusa. Veliki udarac na finasije kluba bio je neulazak u Ligu šampiona koji donosi veliku finasijsku dobit. Iz kluba su igračima predložili smanjenje plata od čak 40 odsto, a da se razlika u novcu nadomešćuje eventualnim bonusima. U toku su pregovori, a trenutno su se „našli“ na 20 do 30 odsto umanjenja u prvim mjesecima nove godine. Za ostatak će se nastaviti pregovori.\nTakođe, utvrđeno je da stranac ne može da ima veću platu od 30 hiljada eura mjesečno, i toliko će primati Seku Sanogo koji bi trebao da uskoro da potpiše ugovor sa Crvenom zvezdom. Igrači koji ne budu prihvatili ponuđeno umanjenje biće stavljeni na transfer listu u narednom prelaznom roku


PROVALjIVALI U KUĆE: Policija rasvetlila devet krađa u Žablju i Čurugu | Novosti.RS\nutorak, 15. 01. 2019. u 12:56\nOni su osumnjičeni da su provalili u šest kuća ili pomoćnih prostorija i ukrali pumpe za navodnjavanje, motorne testere, drvenu građu, razne alate i instalacije\nPRIPADNICI Ministarstva unutrašnjih poslova rasvetlili su devet krivičnih dela teška krađa i krađa, počinjenih u Žablju i Čurugu. Protiv trojice meštana Žablja podneta je krivična prijava zbog sumnje da su provalili u šest kuća ili pomoćnih prostorija i ukrali pumpe za navodnjavanje, motorne testere, drvenu građu, razne alate i instalacije.\nPročitajte još - Provalio u kuću i odneo alat i tehničke uređaje\nJoš dvojica mladića iz ovog mesta osumnjičena su za krađu dva laptop računara i novca iz prostorija jednog privatnog preduzeća, kao i za pokušaj provale u javno komunalno preduzeće. Policija je uhvatila dvojicu maloletnika iz Čuruga, neposredno pošto su, kako se sumnja, provalili u prodavnicu i ukrali garderobu i namirnice. Protiv svih osumnjičenih biće podnete krivične prijave, u redovnom postupku.


Mediji u BiH sve više pod kontrolom političkih i poslovnih grupacija\n“Konferencija o istraživačkom novinarstvu: Mediji u borbi protiv korupcije” u organizaciji Antikorupcijske mreže u BiH “Account”, održana je danas.\nDirektor Antikorupcijske mreže “Account” Eldin Karić kazao je tim povodom da su mediji sve više pod kontrolom određenih političkih i poslovnih grupacija te da je ova konferencija pokušaj da se pronađe rješenje za taj problem.\nVEZANI TEKST: “Account”: Otvorena Izložba fotografija napravljenih tokom poplava (FOTO)\nIstakao je da bez istraživačkog novinarstva nema ni medija, niti novinarstva, te da mediji postaju oglašivačke platforme na koje se kače reklame i gdje političari govore ono što javnost želi da čuje.\nUrednik portala “Capital.ba” Siniša Vukelić istakao je da, nakon što su međunarodne organizacije koje su finansirale medije napustile BiH, mediji pod uticajem određenih grupacija u oba bh. entiteta te da “pokušavaju da se ne zamjere nikome”.\nKarić: BH. pravosuđe je glavni razlog zbog čega imamo ovakav nivo korupcije (VIDEO)


Povećan broj dolazaka stranih turista u Srpskoj - NOVI GLAS\nMinistarka trgovine i turizma Republike Srpske Suzana Gašić rekla je danas da je u Srpskoj povećan broj dolazaka stranih turista zahvaljujući stabilnoj epidemiološkoj situaciji u odnosu na zemlje u regionu. Turizam je grana privrede za koji vjerujem da će se brzo oporaviti. Masovnim procesom vakcinacije treba da doprinesemo sigurnom okruženju – rekla je Gašićeva novinarima u Banjaluci.\nKroz promociju domaćih destinacija u protekloj godini, iako smo bili u godini pandemije virusa korona, vidljivo je da su se građani sami upoznali sa domaćim destinacijama i da te informacije šire dalje – istakla je Gašićeva.\nNadamo se da će ovaj projekat nastavi da živi ne samo u uslovima pandemije i da će pomoći privrednim subjektima, te da će postati redovan kojim ćemo približiti naše destinacije domaćim građanima i stranim turistima – zaključila je Gašićeva.\n“Ovo nije političko nadmetanje sa Stanivukovićem” – Poslije Banjaluke i Vlada osnovcima dijeli udžbenike


Po rečima austrijskog atašea za poljoprivredu, Kristijana Bravenca, za napredak i razvoj poljoprivrede izuzetno je važno da se obezbedi podrška poljoprivrednicima, neophodna infrastruktura i stvore povoljni uslovi za život na selu, te da je potrebno dosta ulaganja, ali da rezultati neće izostati jer to potvrđuju i isktsva Austrija.\nPomoćnik ministra poljoprivrede i zaštite životne sredine, Zoran Janjatović ukazao je na mere koje je Srbija preduzela kako bi se unapredili i poboljšali uslovi u poljoprivredi.\n- Poljoprivrednici u Srbiji imaju podršku za unapređenje proizvodnje kako bi bili konkurentni na tržištima Evrope, podrška se pruža i ruralnom razvoju i oživaljavanju sela, kao i mladim poljoprivrednicima – rekao je Janjatović .\n– Unapređenje poljoprivredne proizvodnje je prioritet jer doprinosi razvoju, a primena znanja i iskustva iz Austrije u tome će nam sigurno pomoći.\nNa skupu je bilo reči o primeni novih tehnologija u poljoprivrednoj proizvodnji, značaju korišćenja savremene mehanizacije, navodnjavanju, pametnim rešenjina u stočarstvu, a izneta su i dosadašnja iskustva Kluba 100 P+ koji okuplja više od 650 poljoprivrednika iz različitih oblasti proizvodnje.


Zvezdini omladinci ''kao zapete puške'', Napoliju se loše piše? - Sportske.net\nZvezdini omladinci ''kao zapete puške'', Napoliju se loše piše?\nVeć u 16 časova počinje premijerna utakmica Zvezdine U19 ekipe u grupnoj fazi Lige šampiona.\nBatica Mirković ima savet za Napolitance!Kostakurta o svom strahu sa kojim se borio na "Marakani", i on upozorava NapoliZvezdin Boško Janković: "Nije Marakana Zvezdina šansa, već čovek koji ih čini boljim..."Ovo se već ne dešava često - Zvezda zbog Mihajlovića objavila sastav za Napoli?"Zvezdaši" dobili najveći kompliment od "Gazete" ikada! DeLaurentis "prepisao" od crveno-belih...\nSpektakularni fudbalski program za navijače Crvene zvezde danas počinje u 16 časova, kada će omladinci crveno-belih dočekati ekipu Napolija u prvom kolu U19 Lige šampiona.\nUtakmica se igra na Banovom brdu, Zvezdini fudbaleri očekuju da će navihali i njih podržati u velikom broju, iako je centralni događaj u 21 čas, kada se na ''Marakani'' sastaju seniorske ekipe Zvezde i Napolija.\nKada su u pitanju omladinci, srpski šampion biće pojačan Dejanom Joveljićem i Aleksom Terzićem koji su ranije bili priključeni prvom timu, a trener Bratislav Živković optimistički dočekuje današnji dvoboj.\n''Novo iskustvo i novi izazov za nas. Prilika da odmerimo snage sa najboljim timovima Evrope i vidimo gde smo. Nadam se da će igrači u meč ući slobodno i bez straha, bez obzira što smo jedna od najmlađih ekipa u ovom takmičenju.\nMomci su veoma motivisani i jedva čekaju prvi sudijski zvižduk. Rekao sam im da u meč uđu rasterećeno i pokažu talenat i takmičarski duh, a rezultat neka bude rezultat pruženog na terenu.\nPriželjkujemo pobedu i tri boda, međutim, nećemo biti nezadovoljni ni remijem s obzirom na to da smo debitanti u ovom takmičenju. Rival je renomirani tim koji u prvenstvu svake nedelje igra mečeve u rangu Lige šampiona. U ovom trenutku jedini problem mogla bi da nam predstavlja njihova fizička dominantnost'', poručio je Živković u izjavi za zvanični klupski sajt.\nDodajmo još i da se karte za ovu utakmicu mogu kupiti na blagajni stadiona Čukaričkog od 10 časova do početka utakmice.


Predsjednik FK Crvena zvezda: Imamo informaciju da će se prvenstva nastaviti u maju – Sport Centar Predsjednik FK Crvena zvezda: Imamo informaciju da će se prvenstva nastaviti u maju – Sport Centar\nBrojna fudbalska takmičenja u Evropi su zaustavljena, a igra se za sada samo u Bjelorusiji. Svetozar Mijailović, predsjednik FK Crvena zvezda, ponudio je odgovor na pitanje kada će se nastaviti prvenstva na Starom kontinentu.\nInformacije iz Evropske fudbalske asocijacije (UEFA) kažu da će se prvenstva u na našem kontinentu nastaviti najvjerovatnije u maju.\n“Informacije koje je Terzić dobio od UEFA glase da će prvenstva najvjerovatnije da se nastave u maju, ali ovo je pogodilo cijeli svijet i niko sa sigurnošću ne može da zna šta će da bude. Klubovi koji nemaju prihode od utakmica, televizijskih prenosa i marketinga nalaze se u teškom položaju. Ljudi iz Zvezde poučavaju sve varijante kako bismo nastavili da funkcionišemo normalno i vjerujemo da ćemo uspjeti da prevaziđemo ovu situaciju i da ćemo u periodu koji nas očekuje na najbezbolniji način uspjeti da prebrodimo ovo”, rekao je Mijailović, prenosi Sport klub.\nU Crvenoj zvezdi nije sve stalo, radi se, a organizacija posla je nešto čime se bave Zvezdan Terzić i Marko Petrović.\n“Oni prave plan svih aktivnosti u smislu toga šta se mora uraditi kad se ovo završi. To je niz mjera koji se usaglašava i donosi kako bi normalno nastavili rad. Klub nema nekih posebnih aktivnosti osim onih vezanih za investicije, a to se odvija dinamikom koju diktiraju aktuelni uslovi”, rekao je Mijailović, dodavši:\n“Na stadionu je i obezbjeđenje, jer objekat mora da bude pod stalnim nadzorom, zbog svega što se u njemu nalazi. Sve to je prilagođeno uslovima koji su propisani od strane države. Većina poslova može da se završi od kuće, ali neke stvari traže fizičko prisustvo”.\ncrvena zvezdasvetozar mijailovicuefa\nStanković nakon titule: Hvala ovim zlatnim momcima, ali i treneru koji je ostavio prednost\nSvetozar Mijailovic, inače poznati epidemiolog iz Beograda. Kakva magarcina, a jos gori su ovi sto prenose vijest. Mozes ti imati trista planova za nastavak, ako ne pobijedimo virus, tesko da cemo igrati


Mitropolit crnogorsko-primorski Amfilohije pozvao je u nedelju građane Crne Gore da izađu na predstojeće izbore i da glasaju protiv vlasti koja je donela Zakon o slobodi veropispovijesti i koja "još uvek istrajava na duhu tog antizakona".\n"Crkva nema svoju stranku niti svoju izbornu listu, ali je prirodno da se raduje onima koji su protiv bezakonog zakona i koji brane svetinje, bez obzira kojoj stranci pripadaju", naveo je Amfilohije u poslanici pročitanoj nakon liturgije u hramu Hristovog vaskrsenja u Podgorici.\nMitropolit je uoči parlamentarnih izbora 30. avgusta u Crnoj Gori istovremeno pozvao građane i da predstojećim izborima "pristupe rasterećeni bez bilo kakvog straha i potkupljivanja, koristeći svoja građanska prava".\nAmfilohije je celokupno obraćanje povodom crkvenog praznika posvetio predstojećim izborima i zakonu, ocenjujući da crkva smatra "legitimnim" da pozove vernike i "sve pravdoljubive ljude da ne daju glas politici koja još uvek istrajava na duhu ovog antizakona".\n"Onoj politici koja mimo svakog pravila proteruje sveštenike iz zemlje, ruši crkvene objekte, a hapsi i privodi vladike, sveštenike i vernike. Takvi se politički faktori, baš tokom ove kampanje, sami od sebe prepoznaju, pa nema ni potrebe, niti bi imalo smisla, da ih mi, sa crkvenog amvona, imenujemo", naveo je mitropolit u poslanici.\nKo će učestvovati na crnogorskim izborima\nAmfillohije smatra da u pozivu Mitropolije crnogorsko-primorske "nema političke propagande", već da se radi "o pastirskoj brizi za duše vernika".\n"Zato pozivamo sve učesnike političkog nadmetanja da poštuju Božije i zemaljske zakone i da izborni proces, uključujući brojanje glasova i saopštavanje rezultata, sprovode ljudski i demokratski. Pri tome skrećemo pažnju svim vernicima i časnim građanima da bilo iz straha ili bilo kakvog interesa ne prodaju svoju dušu i savest, glasove i lične karte za jeftine pare, bilo čije da su", poručio je Amfilohije.\nVlast u Crnoj Gori ranije je ocenila su se Amfilohije i Mitropolija crnogorsko primorska SPC umešali u politiku i odlučili da "sudbinu institucije unesu u dnevno-političku borbu".\nLider vladajuće Demokratske partije socijalista (DPS) Milo Đukanović je ranije poručio da ta partija ima "jasan zadatak da SPC pobedi na izborima".\nDo kraja kampanje za parlamentarne izbore ostalo je još nedelju dana. Mitropolija SCP i njene eparhije u Crnoj Gori svake nedelje održavaju auto-litije u gradovima širom Crne Gore, a od prošle sedmice se krenulo i sa litijama na vodi.\nU nedelju ujutro nekoliko desetina vozila krenulo je iz Beograda ka Crnoj Gori kao podrška auto-litijama.\nDesetine vozila u protestnoj auto-litiji krenulo iz Beograda\nOd početka godine SPC u Crnoj Gori je organizovala masovne protestne šetnje protiv Zakona o slobodi veroispovesti, ali je obustavila ta okupljanja zbog zdravstvene situacije sa novim korona virusom.